
Art. 1. (1) DIRECȚIA DE ASISTENȚĂ SOCIALĂ DROBETA TURNU SEVERIN (D.A.S. DROBETA TURNU SEVERIN) este instituţia publică specializată în administrarea şi acordarea beneficiilor de asistenţă socială şi a serviciilor sociale, cu personalitate juridică, înfiinţată în subordinea Consiliului Local al Municipiului Drobeta Turnu Severin cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

            (2) Prin intermediul Direcției de Asistență Socială Drobeta Turnu Severin se desfăşoară activități de asistenţă si protecţie socială în municipiul Drobeta Turnu Severin.

Art. 2. (1) Prin direcția de asistență socială în înţelesul prezentului regulament se înţelege autoritatea de specialitate cu personalitate juridică, structurată organizatoric potrivit organigramei, astfel încât funcționarea acesteia să asigure îndeplinirea atribuțiilor ce îi revin potrivit legii,  ținând cont de serviciile sociale organizate în structura sau în subordinea direcției.

           (2) Direcția de Asistență Socială Drobeta Turnu Severin elaborează politici şi strategii, programe de dezvoltare, derulează proiecte de dezvoltare comunitară şi de dezvoltare regională în vederea prevenirii situaţiilor de risc la care sunt expuse grupuri sau persoane din comunitate.

            (3)  În aplicarea politicilor sociale direcția îndeplinește în principal următoarele funcții:


a) de realizare a diagnozei sociale prin evaluarea nevoilor sociale ale comunităţii, realizarea de sondaje şi anchete sociale, valorificarea potenţialului comunităţii în vederea prevenirii şi depistării precoce a situaţiilor de neglijare, abuz, abandon, violenţă, a cazurilor de risc de excluziune socială etc.;

   
b) de coordonare a măsurilor de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi;

    
c) de strategie, prin care asigură elaborarea strategiei de dezvoltare a serviciilor sociale şi a planului anual de acţiune, pe care le supune spre aprobare consiliului local;

    
d) de execuţie, prin asigurarea mijloacelor umane, materiale şi financiare necesare pentru acordarea beneficiilor de asistenţă socială şi furnizarea serviciilor sociale;

    
e) de administrare a resurselor financiare, materiale şi umane pe care le are la dispoziţie;

    
f) de comunicare şi colaborare cu serviciile publice deconcentrate ale ministerelor şi ale altor autorităţi ale administraţiei publice centrale, cu alte instituţii care au responsabilităţi în domeniul asistenţei sociale, cu serviciile publice locale de asistenţă socială din alte unităţi administrativ-teritoriale, cu reprezentanţii furnizorilor privaţi de servicii sociale, precum şi cu persoanele beneficiare;

    
g) de promovare a drepturilor omului, a unei imagini pozitive a persoanelor, familiilor, grupurilor vulnerabile;

    
h) de reprezentare a unităţii administrativ-teritoriale în domeniul asistenţei sociale.

Art. 3.  (1) Sediul administrativ al Direcției de Asistență Socială Drobeta Turnu Severin este în municipiul Drobeta Turnu Severin, str. Romană nr. 1.
              (2) Pe toate actele emise de Direcția de Asistență Socială Drobeta Turnu Severin se va menţiona Consiliul Local al municipiului Drobeta Turnu Severin, Direcția de Asistență Socială Drobeta Turnu Severin, sediul direcției de asistenţă socială, precum și datele de contact ale acesteia.
              (3) Directorul executiv asigură conducerea, îndrumarea şi controlul din structura Direcției de Asistență Socială DROBETA TURNU SEVERIN.

Art. 4.  Durata de funcţionare a Direcției de Asistență Socială Drobeta Turnu Severin este nelimitată.

Art. 5. Direcția de Asistență Socială DROBETA TURNU SEVERIN îşi desfăşoară activitatea în baza prezentului Regulament de Organizare şi Funcţionare şi a prevederilor legale în vigoare, care va fi adaptat la nevoie conform Legii asistenţei sociale nr. 292/2011 actualizată şi HG nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, respectiv a Legii nr.215/2001 privind administrația publică locală, republicată, actualizată.
Art. 6. Direcția de Asistență Socială Drobeta Turnu Severin dispune de cod fiscal, cont bancar propriu și de ştampilă.
Art. 7. Direcția de Asistență Socială Drobeta Turnu Severin a fost înființată cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială. 
Art. 8  Principiile care stau la baza furnizării serviciilor sociale sunt: 

a) universalitatea - fiecare persoană are dreptul la asistenţă socială în condiţiile prevăzute de lege; 

b) respectarea demnităţii umane - fiecărei persoane îi este garantată dezvoltarea liberă şi deplină a personalităţii;

c) solidaritatea socială - comunitatea participă la sprijinirea persoanelor care nu îşi pot asigura nevoile sociale, pentru menţinerea şi întărirea coeziunii sociale;

d) parteneriatul - autorităţile administraţiei publice centrale şi locale, instituţiile de drept public şi privat, structurile asociative, precum şi instituţiile de cult recunoscute de lege, cooperează în vederea acordării serviciilor sociale; 
e) subsidiaritatea - în situaţia în care persoana sau familia nu îşi poate asigura integral nevoile sociale, intervine colectivitatea locală şi structurile ei asociative şi complementar, statul;

f) participarea beneficiarilor - beneficiarii măsurilor şi acţiunilor de asistenţă socială contribuie activ la procesul de decizie şi de acordare a acestora; 

g) transparenţa - asigură creşterea gradului de responsabilitate a administraţiei publice centrale şi locale faţă de cetăţean, precum şi stimularea participării active a beneficiarilor la procesul de luare a deciziilor;

h) nediscriminarea - accesul la drepturile de asistenţă socială se realizează fără restricţie sau preferinţă faţă de rasă, naţionalitate, origine etnică, limbă, religie, categorie socială, opinie, sex ori orientare sexuală, vârstă, apartenenţă politica, dizabilitate, boală cronică necontagioasă, infectare HIV sau apartenenţă la o categorie defavorizată, precum şi orice alt criteriu care are ca scop ori ca efect restrângerea folosinţei sau exercitării, în condiţii de egalitate, a drepturilor omului şi a libertăţilor fundamentale.
i) egalitatea de şanse, potrivit căreia beneficiarii, fără niciun fel de discriminare, au acces în mod egal la oportunităţile de împlinire şi dezvoltare personală, dar şi la măsurile şi acţiunile de protecţie socială;

j) focalizarea, potrivit căreia beneficiile de asistenţă socială şi serviciile sociale se adresează celor mai vulnerabile categorii de persoane şi se acordă în funcţie de veniturile şi bunurile acestora;
Art.9. Atribuţiile Direcției de Asistență Socială Drobeta Turnu Severin, conform Anexei nr. 2 la H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, sunt următoarele:
(1) Administrare şi acordare servicii sociale
    a) elaborează, în concordanţă cu strategiile naţionale şi judeţene, precum şi cu nevoile locale identificate, strategia locală de dezvoltare a serviciilor sociale, pe termen mediu şi lung, pentru o perioadă de 5 ani, respectiv de 10 ani, pe care o supune spre aprobare Consiliului Local şi răspunde de aplicarea acesteia; 

    b) elaborează planurile anuale de acţiune privind serviciile sociale administrate şi finanţate din bugetul Consiliului Local şi le propune spre aprobare Consiliului Local; acestea cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare;

    c) iniţiază, coordonează şi aplică măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi;

    d) identifică familiile şi persoanele aflate în dificultate, precum şi cauzele care au generat situaţiile de risc de excluziune socială;

    e) realizează atribuţiile prevăzute de lege în procesul de acordare a serviciilor sociale;

    f)  propune înfiinţarea serviciilor sociale de interes local;

    g) colectează, prelucrează şi administrează datele şi informaţiile privind beneficiarii, furnizorii publici şi privaţi şi serviciile administrate de aceştia şi le comunică serviciilor publice de asistenţă socială de la nivelul judeţului, precum şi Ministerului Muncii şi Justiţiei Sociale, la solicitarea acestuia;

    h)  monitorizează şi evaluează serviciile sociale aflate în propria administrare;

    i)  elaborează proiectul de buget anual pentru susţinerea serviciilor sociale, în conformitate cu planul anual de acţiune, şi asigură finanţarea/cofinanţarea acestora;

    j) asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile;

    k) furnizează şi administrează serviciile sociale adresate copilului, familiei, persoanelor cu dizabilităţi, persoanelor vârstnice, precum şi tuturor categoriilor de beneficiari prevăzute de lege, fiind responsabilă de calitatea serviciilor prestate;

   l) încheie contracte individuale de muncă şi asigură formarea continuă de asistenţi personali; evaluează şi monitorizează activitatea acestora, în condiţiile legii; 

   m) planifică şi realizează activităţile de informare, formare şi îndrumare metodologică, în vederea creşterii performanţei personalului care administrează şi acordă servicii sociale;

   n) colaborează permanent cu organizaţiile societăţii civile care reprezintă interesele diferitelor categorii de beneficiari;

   o) îndeplineşte orice alte atribuţii prevăzute de reglementările legale în vigoare;
(2)  Beneficii de asistenţă socială

    a) asigură şi organizează activitatea de primire a solicitărilor privind beneficiile de asistenţă socială;

    b) pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţiile teritoriale pentru plăţi şi inspecţie socială;

    c) verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a consiliului local, şi pregăteşte documentaţia necesară în vederea stabilirii dreptului la măsurile de asistenţă socială;

    d) întocmeşte dispoziţii de acordare/respingere sau, după caz, de modificare/suspendare/încetare a beneficiilor de asistenţă socială acordate din bugetul local şi le prezintă Primarului pentru aprobare;

    e) comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii;

    f) urmăreşte şi răspunde de îndeplinirea condiţiilor legale de către titularii şi persoanele îndreptăţite la beneficiile de asistenţă socială;

    g) efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate în care se pot afla membrii comunităţii şi propune măsuri adecvate în vederea sprijinirii acestor persoane;

    h) realizează activitatea financiar-contabilă privind beneficiile de asistenţă socială administrate;

    i) elaborează şi fundamentează propunerea de buget pentru finanţarea beneficiilor de asistenţă socială;

    j) îndeplineşte orice alte atribuţii prevăzute de reglementările legale în vigoare.
Art.10. În vederea asigurării eficienţei şi transparenţei în planificarea, finanţarea şi acordarea serviciilor sociale, Direcția de Asistență Socială Drobeta Turnu Severin are următoarele obligaţii principale:

    a) asigurarea informării comunităţii;

    b) transmiterea către serviciul public de asistenţă socială de la nivel judeţean a strategiilor locale de dezvoltare a serviciilor sociale şi a planurilor anuale de acţiune, în termen de 15 zile de la data aprobării acestora;

    c) transmiterea trimestrial, în format electronic, serviciului public de asistenţă socială de la nivel judeţean a datelor şi informaţiilor colectate la nivel local privind beneficiarii, furnizorii de servicii sociale şi serviciile sociale administrate de aceştia, precum şi a rapoartelor de monitorizare şi evaluare a serviciilor sociale; 

    d) organizarea de sesiuni de consultări cu reprezentanţi ai organizaţiilor beneficiarilor şi ai furnizorilor de servicii sociale, în scopul fundamentării strategiei de dezvoltare a serviciilor sociale şi a planului anual de acţiune;

    e) comunicarea informaţiilor solicitate sau, după caz, punerea acestora la dispoziţia instituţiilor/ structurilor cu atribuţii în monitorizarea şi controlul respectării drepturilor omului, în monitorizarea utilizării procedurilor de prevenire şi combatere a oricăror forme de tratament abuziv, neglijent, degradant asupra beneficiarilor serviciilor sociale şi, după caz, instituţiilor/structurilor cu atribuţii privind prevenirea torturii şi acordarea de sprijin în realizarea vizitelor de monitorizare, în condiţiile legii.

Art.11. În administrarea şi acordarea serviciilor sociale, Direcția de Asistență Socială Drobeta Turnu Severin realizează următoarele:

    a) solicită acreditarea ca furnizor de servicii sociale şi licenţa de funcţionare pentru serviciile sociale ale autorităţii administraţiei publice locale din unitatea administrativ-teritorială respectivă;

    b) primeşte şi înregistrează solicitările de servicii sociale formulate de persoanele beneficiare, reprezentanţii legali ai acestora, precum şi sesizările altor persoane/instituţii/furnizori privaţi de servicii sociale privind persoane/familii/grupuri de persoane aflate în dificultate;

    c) evaluează nevoile sociale ale populaţiei din unitatea administrativ-teritorială în vederea identificării familiilor şi persoanele aflate în dificultate, precum şi a cauzelor care au generat situaţiile de risc de excluziune socială;

    d) elaborează, în baza evaluărilor iniţiale, planurile de intervenţie, care cuprind măsuri de asistenţă socială, respectiv serviciile recomandate şi beneficiile de asistenţă socială la care persoana are dreptul; 

    e) realizează diagnoza socială la nivelul grupului şi comunităţii şi elaborează planul de servicii comunitare;

    f) acordă servicii de asistenţă comunitară, în baza măsurilor de asistenţă socială incluse de Direcţie în planul de acţiune;

    g) recomandă realizarea evaluării complexe şi facilitează accesul persoanelor beneficiare la servicii sociale;

    h) acordă direct sau prin centrele proprii serviciile sociale pentru care deţine licenţa de funcţionare, cu respectarea etapelor obligatorii prevăzute la <LLNK 12011   292 12 222  46 30>art. 46 din Legea nr. 292/2011, cu modificările şi completările ulterioare, a standardelor minime de calitate şi a standardelor de cost. 
Art.12. (1) Direcția de Asistență Socială Drobeta Turnu Severin are drept scop acordarea de servicii sociale, destinate: 
  a) prevenirii şi combaterii sărăciei şi riscului de excluziune socială care sunt adresate persoanelor şi familiilor fără venituri sau cu venituri reduse, persoanelor fără adăpost, victimelor traficului de persoane, precum şi persoanelor private de libertate
  
  b) prevenirii şi combaterii violenţei domestice și pot fi: centre de primire în regim de urgenţă a victimelor violenţei domestice, centre de recuperare pentru victimele violenţei domestice, locuinţe protejate, centre de consiliere pentru prevenirea şi combaterea violenţei domestice, centre pentru servicii de informare şi sensibilizare a populaţiei şi centre de zi care au drept obiectiv reabilitarea şi reinserţia socială a acestora, prin asigurarea unor măsuri de educaţie, consiliere şi mediere familială, precum şi centre destinate agresorilor.

  
  c) persoanelor cu dizabilităţi, prioritare fiind serviciile de îngrijire la domiciliu destinate persoanelor cu dizabilităţi, centre de zi adaptate nevoilor acestora, potrivit atribuţiilor stabilite prin legile speciale precum și  asistenţă şi suport. 

 d)  persoanelor vârstnice ca servicii de îngrijire personală acordate cu prioritate la domiciliu sau în centre rezidenţiale pentru persoanele vârstnice dependente, singure ori a căror familie nu poate să le asigure îngrijirea, precum şi servicii destinate amenajării sau adaptării locuinţei, în funcţie de natura şi gradul de afectare a autonomiei funcţionale.

e)  protecţiei şi promovării drepturilor copilului,  ca servicii de prevenire a separării copilului de părinţii săi, precum şi cele menite să îi sprijine pe aceştia în ceea ce priveşte creşterea şi îngrijirea copiilor, inclusiv servicii de consiliere familială, organizate în condiţiile legii.

(2) Complementar, Direcția de Asistență Socială:
a) monitorizează şi analizează situaţia copiilor precum şi modul de respectare a drepturilor copiilor;

b)  realizează activitatea de prevenire a separării copilului de familia sa;
c) consiliere şi informarea familiilor cu copii în întreţinere asupra drepturilor şi obligaţiilor acestora, asupra drepturilor copilului şi asupra serviciilor disponibile pe plan local;
d) vizitează periodic la domiciliu familiile şi copiii care beneficiază de servicii şi beneficii şi urmăreşte modul de utilizare a beneficiilor, precum şi familiile care au în îngrijire copii cu părinţi plecaţi la muncă în străinătate;

e) monitorizare şi analizare a situaţiei persoanelor cu dizabilităţi din unitatea administrativ-teritorială, precum şi modul de respectare a drepturilor acestora, asigurând centralizarea şi sintetizarea datelor şi informaţiilor relevante;

f)  iniţiază, susţine şi dezvoltă servicii sociale centrate pe persoana cu handicap, în colaborare sau în parteneriat cu persoane juridice, publice ori private;

g) asigură ponderea personalului de specialitate angajat în raport cu tipurile de servicii sociale;

h) elaborează documentaţia necesară pentru acordarea serviciilor;

i) asigură instruirea în problematica specifică persoanei cu handicap a personalului, inclusiv a asistenţilor personali;

j) colaborează cu Direcţia Generală de Asistenţă Socială şi Protecţia Copilului în domeniul drepturilor persoanelor cu dizabilităţi şi transmite acesteia toate datele şi informaţiile solicitate din acest domeniu;
     k) acordă servicii de găzduire, îngrijire, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate.
Art.13. Obiectivul general al Direcției de Asistență Socială Drobeta Turnu Severin este realizarea ansamblului de măsuri, acţiuni, activităţi profesionale, servicii specializate, pentru a răspunde nevoilor sociale individuale, familiale sau de grup, în vederea prevenirii şi depăşirii unor situaţii de dificultate, vulnerabilitate sau dependenţă, pentru prevenirea marginalizării şi excluziunii sociale şi creşterii calităţii vieţii.

     Art.14. Conducerea Direcției de Asistență Socială Drobeta Turnu Severin acţionează permanent în vederea îndeplinirii la timp şi în mod corespunzător a atribuţiilor ce îi revin prin legi, decrete, hotărâri, ordine, dispoziţii şi a sarcinilor ce îi sunt date prin prezentul Regulament.

Art.15. În problemele de specialitate, direcția promovează proiecte de hotărâri, pe care le prezintă spre aprobare Consiliului Local al municipiului Drobeta Turnu Severin.
Art.16. Legătura dintre Consiliul Local al municipiului Drobeta Turnu Severin şi Direcția de Asistență Socială Drobeta Turnu Severin, se face prin Primarul Municipiului Drobeta Turnu Severin şi directorul executiv al D.A.S. DROBETA TURNU SEVERIN.
Art.17. Angajarea salariaţilor se face in condiţiile legii, în limita posturilor din organigrama aprobată de catre Consiliul Local al municipiului Drobeta Turnu Severin. 

Art.18. Numărul şi structura de personal se aprobă prin hotărâre a Consiliului Local al municipiului Drobeta Turnu Severin, la propunerea conducerii Direcției de Asistență Socială Drobeta Turnu Severin și a Primarului municipiului Drobeta Turnu Severin.
Art.19. Direcția de Asistență Socială Drobeta Turnu Severin poate fi restructurată, desfiinţată prin hotărârea Consiliului Local al municipiului Drobeta Turnu Severin, cu votul majorităţii consilierilor în funcţie.

Art.20. Personalul Direcției de Asistență Socială Drobeta Turnu Severin este alcătuit din funcţionari publici numiţi în funcţii publice prin act administrativ al directorului executiv şi din personal angajat cu contract individual de muncă, în condiţiile legii. 

Art.21. Atribuţiile personalului din cadrul Direcției de Asistență Socială Drobeta Turnu Severin sunt stabilite prin fişa postului şi prin decizii ale directorului executiv. Şeful ierarhic superior stabileşte pentru personalul din subordine atribuţiile de serviciu, în funcţie de specificul postului şi de modificările ce intervin în domeniul de activitate - în conformitate cu legislaţia în vigoare, iar directorul executiv al instituţiei, le aprobă.

Art.22. Drepturile, îndatoririle şi răspunderea funcţionarilor publici sunt prevăzute în Ordonanța de urgență nr.57/2019, privind Codul administrativ.

Art.23. Drepturile, îndatoririle şi răspunderea  personalului contractual sunt prevăzute în Legea nr.53/2003 – Codul Muncii, republicată, cu completările şi modificările in vigoare.  

Art.24. Programul de lucru şi măsurile de organizare ale Direcției de Asistență Socială Drobeta Turnu Severin, măsurile de disciplină a muncii pentru personalul din cadrul direcției, se stabilesc prin Regulamentul intern, aprobat de către conducere, în baza  actelor normative în vigoare.


Art.25. Ordinele de deplasare în interes de serviciu pentru personalul din cadrul instituţiei se aprobă de către directorul executiv.


Art.26. Ordinele de deplasare în interes de serviciu  pentru directorul executiv al direcției se aprobă de către Primarul municipiului Drobeta Turnu Severin.


Art.27. Patrimoniul Direcției de Asistență Socială Drobeta Turnu Severin este format din  bunurile mobile şi imobile preluate pe bază de protocol de la Primăria municipiului Drobeta Turnu Severin, din imobilele puse la dispoziţie de catre Consiliul Local al municipiului Drobeta Turnu Severin, precum şi din bunurile mobile şi imobile dobândite din achiziţii, sponsorizări, donaţii etc.
Art.28. (1) Finanţarea cheltuielilor curente şi de capital ale Direcției de Asistență Socială Drobeta Turnu Severin se asigură din bugetul local şi sponsorizări.

    (2) Finanţarea serviciilor sociale şi beneficiilor de asistenţă socială, se asigură din bugetul local, bugetul de stat, din donaţii, sponsorizări şi alte forme private de contribuţii băneşti, potrivit legii.

    (3) Bugetul Direcției de Asistență Socială Drobeta Turnu Severin se aprobă de Consiliul Local al municipiului Drobeta Turnu Severin.

Art 29.  Directorul executiv al Direcției de Asistență Socială Drobeta Turnu Severin exercită funcţia de ordonator secundar de credite;

Art.30. Trimestrial, ordonatorul secundar de credite întocmeşte situaţiile financiare care se depun la compartimentul de specialitate din cadrul Primăriei municipiului Drobeta Turnu Severin.

Art.31. Angajarea şi efectuarea cheltuielilor din creditele bugetare aprobate în buget se aprobă de către ordonatorul secundar de credite şi se efectuează numai cu viza prealabilă de control financiar preventiv intern, care atestă respectarea dispoziţiilor legale, încadrarea în creditele bugetare aprobate şi destinaţia acestora.
                
Art.32. (1) Primarul municipiului Drobeta Turnu Severin coordonează şi controlează Direcția de Asistență Socială Drobeta Turnu Severin. 

   (2) Primarul poate delega prin dispoziţie unele atribuţii, conform legii, unuia dintre viceprimari.

      Art.33  Structura organizatorică a Direcției de Asistență Socială Drobeta Turnu Severin, în calitate de furnizor de servicii sociale cuprinde, în funcție de volumul, complexitatea și specificul activităților: servicii și compartimente.

      Art.34. (1) Organigrama, ștatul de funcții și numărul de personal se aprobă prin hotărâre a Consiliului Local al municipiului  Drobeta Turnu Severin, la propunerea Primarului Unității Administrativ Teritoriale a municipiului Drobeta Turnu Severin.

(2) Proiectul organigramei, ștatul de funcții și numărul de personal se elaborează de către Directorul Executiv al Direcției  de Asistență Socială al municipiului Drobeta Turnu Severin.

 Art.35. Direcția de Asistență Socială Drobeta Turnu Severin este organizată astfel:
1.  Director Executiv,
2.  Director Executiv Adjunct,
3.  Serviciul Financiar  Contabilitate,
a) Compartiment Achiziții publice,
4. Serviciul Protecție Specială,
a) Compartiment Evidență Indemnizații,
         5. Serviciul Protecția Drepturilor Copilului,
         6. Serviciul Protecția persoanelor vârstnice,
                a) Compartiment Îngrijiri la domiciliu,
                b) Servicii de asistență comunitară,
7.   Serviciul Asistență Socială,
a) Compartiment Beneficii de Asistență Socială,
          8. Serviciul Facilități de asistență socială,
               a) Compartiment Protecția familiei.Ajutoare pentru încălzire,
          9. Serviciul Monitorizare,
10.  Serviciul Secretariat-Administrativ-Arhivă-Registratură,
a) Compartiment Protecția Muncii.Sănătate și Securitate în Muncă,
11. Serviciul Resurse Umane, 

a) Compartiment Cabinete Medicale Școlare,
b) Compartiment Asistenți Personali.
12. Compartiment Juridic. Relații cu Publicul,
13.Creșa Drobeta Turnu Severin (cu personalitate juridică).             

         Art.36. (1) Directorul Executiv asigură conducerea Direcției de Asistență Socială Drobeta Turnu Severin și răspunde de buna ei funcționare în îndeplinirea atribuțiilor ce îi revin fiind subordonat primarului, viceprimarului municipiului Drobeta Turnu Severin și Consiliului Local al municipiului Drobeta Turnu Severin.
 (2) Directorul Executiv reprezintă Direcția de Asistență Socială, în relațiile cu autoritățile și instituțiile publice, cu persoanele fizice și juridice din țară și din străinătate, precum și în justiție.

(3) Directorul Executiv îndeplinește și alte atribuții prevăzute de lege sau stabilite prin hotărâre a Consiliului Local.

(4) Numirea, eliberarea din funcție și sancționarea disciplinară a Directorului Executiv al direcției se fac cu respectarea prevederilor legislatiei aplicabile funcției publice.

       Art.37. Directorului Executiv al Direcției de Asistență Socială îi revin următoarele atribuții principale:

· Exercitarea atribuțiilor ce revin direcției în calitate de persoană juridică;

· Exercitarea funcției de ordonator de credite;

· Întocmirea proiectului bugetului propriu al direcției și contul de încheiere a exercițiului bugetar, pe care le supune aprobării Consiliului Local;

· Elaborarea și supunerea aprobării Consiliului Local proiectul strategiei de dezvoltare a serviciilor sociale, al planului  anual de acțiune;

· Elaborarea proiectelor rapoartelor de activitate, ale rapoartelor privind stagiul implementării strategiei de dezvoltare a serviciilor sociale și propunerilor de măsuri pentru îmbunătățirea activității;

· Elaborarea rapoartelor care stau la baza proiectelor de hotărâri în domeniul de activitate al Direcției de Asistență Socială;

· Numirea și eliberarea din funcție a personalului din cadrul direcției, potrivit legii;

· Elaborarea organigramei și a ștatului de funcții la nivel de direcție;

· Controlarea activității personalului din cadrul direcției;

· Aplicarea sancțiunilor disciplinare, în conformitate cu prevederile legale.

Alte atribuții:

· Informarea, ori de cate ori este nevoie, a conducerii primăriei asupra activității desfășurate în cadrul instituției;

· Repartizarea  sarcinilor și corespondenței, salariaților din subordine;

· Participarea la ședințele Comisiilor Consiliului Local și ale Consiliului Local;

· Asigurarea rezolvării problemelor curente ale instituției;

· Aprobarea rapoartelor având ca obiect organizarea concursurilor pentru ocuparea posturilor vacante din cadrul instituției, constituirea comisiilor de concurs si de soluționare a contestațiilor, în conformitate cu ștatul de funcții aprobat prin hotărâre a Consiliului Local al municipiului Drobeta Turnu Severin;
· Elaborarea Regulamentului de Ordine Interioară;

· Elaborarea Raportului anual asupra sistemului de control intern/managerial, dezvoltat si implementat la nivelul Direcției de Asistență Socială;

· Inițierea și elaborarea notelor de fundamentare care stau la baza proiectelor de hotărâri în domeniul de activitate al direcției, în vederea promovării acestora în Consiliul Local;

· Urmărirea îndeplinirii hotărârilor Consiliului Local și a Dispozițiilor Primarului municipiului Drobeta Turnu Severin date în competența Direcției de Asistență Socială Drobeta Turnu Severin;

· Aprobarea fișelor de post ale personalului  din subordine;

· Întocmirea rapoartelor de evaluare a performanțelor individuale ale personalului angajat din subordinea directă;

· Face propuneri Primarului municipiului Drobeta Turnu Severin în legătură cu demararea procedurilor de recrutare a personalului pentru ocuparea posturilor vacante sau temporar vacante sau după caz, de reducere a posturilor vacante din subordine;

· Acordarea de consiliere și informare despre activitatea Direcției de Asistență Socială  cetățenilor;

· Elaborea rapoartelor privind activitatea instituției pe care le prezintă Consiliului Local al municipiului Drobeta Turnu Severin;
· Elaborează rapoarte/referate care stau la baza proiectelor de hotărâri în domeniul de activiatate al Direcției de Asistență Socială Drobeta Turnu Severin;
· Asigură instruirea și perfecționarea personalului de specialitate;

· Monitorizarea și evaluarea respectării prevederilor legale din domeniul furnizării serviciilor sociale;

· Asigurarea bunei desfășurări a raporturilor de serviciu și de muncă dintre angajații instituției;

· Organizarea ori de cate ori este necesar, a conferințelor de presă pentru informarea cetățenilor cu privire la activitatea Direcției de Asistență Socială;

· Propunerea de strategii de dezvoltare a serviciilor sociale din municipiul Drobeta Turnu Severin și supunerea spre aprobare Consiliului Local;

· Îndeplinește și alte atribuții repartizate de către primar sau consiliul local.

(2) Directorul Executiv are calitatea de ordonator de credite având următoarele atribuții:   

· angajarea, lichidarea și ordonanţarea cheltuielilor în limita creditelor bugetare repartizate și aprobate;

· angajarea și utilizarea creditelor bugetare pe baza bunei gestiuni financiare;

· asigură integritatea bunurilor încredinţate instituţiei pe care o conduce, asigurând administararea și  exploatarea patrimoniului în condiţii de eficienţă;

· asigură organizarea si ţinerea la zi a contabilităţii și prezentarea la termen a situaţiilor financiare asupra situaţiei patrimoniului aflat în administrare și execuţiei bugetare;

· asigură organizarea sistemului de monitorizare a programului de achiziţii publice și a programului de lucrări de investiţii pubilice;

· asigură organizarea și ţinerea la zi a evidenţei patrimoniului, conform prevederilor legale.
Art.38. În absența Directorului Executiv, atribuțiile acestuia se exercită, prin dispoziție, de către Directorul Executiv Adjunct.

(1) În situația absenței Directorului Executiv Adjunct, atribuțiile Directorului Executiv se exercită  de către unul dintre șefii de serviciu, desemnat prin dispoziție a Directorului Executiv.

Art.39. (1) Directorul Executiv Adjunct coordonează și răspunde, potrivit organigramei, de activitatea următoarelor structuri funcționale:

a) Serviciu Financiar Contabilitate 

b) Serviciu Secretariat-Administrativ-Arhiva-Registratură 

c) Compartimentul Juridic; Relații cu Publicul.

(2) Directorul Executiv Adjunct este subordonat Directorului Executiv al Direcției de Asistență Socială Drobeta Turnu Severin.

(3) Directorul Executiv Adjunct are următoarele atribuții principale:

· Conduce, organizează și răspunde de structurile funcționale din subordine;

· Elaborează notele de fundamentare care stau la baza proiectelor de hotărâri necesare organizării și funcționării structurilor din subordine și le înainteaza spre semnare Directorului Executiv;

· Face propuneri de elaborare a organigramei, a Regulamentului de Organizare și Funcționare și Regulamentului de Ordine Interioară al DAS Drobeta Turnu Severin;

· Întocmește fișele de post/de evaluare a performanțelor individuale pentru personalul din subordinea directă și le înaintează pentru contrasemnare Directorului Executiv;

·  Contrasemnează fișele de post/de evaluare a performanțelor individuale pentru personalul din subordine întocmite de șefii de serviciu/birou conform relațiilor ierarhice;

· Avizează propunerile șefilor serviciilor din subordine privind organizarea concursurilor pentru ocuparea posturilor vacante din cadrul structurilor subordonate, în conformitate cu ștatul de funcții aprobat prin hotărâre a Consiliului Local al municipiului Drobeta Turnu Severin;

· Primește, verifică corespondența specifică domeniului său de activitate, o repartizează structurilor subordonate și urmărește rezolvarea la termen a acesteia;

· Analizează, verifică sau aprobă, potrivit competențelor stabilite, documentele întocmite de personalul din subordine;

· Participă la implementarea Sistemului de Control Managerial Intern la nivelul Direcției de Asistență Socială;

· Urmărește implementarea de măsuri și metode de organizare a muncii, în vederea creșterii calității activității și propune măsuri de îmbunătățire.

 Art.40. Atribuțiile, competențele și răspunderile cu caracter general ce revin șefilor de structuri  funcționale din cadrul Direcției de Asistență Socială:

· Organizează activitatea, atât pe serviciu/compartiment cât și pe fiecare funcționar public /persoană încadrată cu contract individual de muncă  din subordine;

· Stabilesc măsurile necesare, urmăresc și răspund de îndeplinirea în bune condiții a obiectivelor;

· Urmăresc și răspund de elaborarea corespunzătoare a lucrărilor și finalizarea în termenele legale conform prevederilor legale sau dispuse de conducere;

· Asigură respectarea disciplinei în muncă de către personalul subordonat, luând măsurile ce se impun;

· Urmăresc și verifică activitatea profesională a personalului din cadrul serviciului pe care îl conduc, îndrumă și sprijină în scopul sporirii operativității, capacității și competenței în îndeplinirea sarcinilor încredințate;

· Asigură respectarea reglementărilor legale specifice domeniilor de activitate ale fiecărui compartiment, organizează și urmăresc documentarea de specialitate ale personalului din subordine;

· Repartizează salariaților subordonați, sarcinile și corespondența;

· Verifică, semnează sau avizează după caz, potrivit competențelor stabilite, documentele întocmite de personalul din subordine;

· Veghează și răspund, alături de personalul din subordine, de respectarea normelor legale și a hotărârilor de Consiliu Local al municipiului Drobeta Turnu Severin care cad în competența serviciului/compartimentului;

· Răspund de respectarea normelor de conduită și deontologie de către personalul din subordine în raporturile cu beneficiarii;

· Întocmesc fișele de post pentru personalului din subordine și le înaintează Directorului Executiv spre aprobare;

· Propun conducerii instituției, formele de perfecționare profesională necesare bunei desfășurări a activității;

· Răspund de buna organizare și desfășurare a activității de primire și soluționare a petițiilor adresate, în conformitate cu Ordonanța Guvernului nr. 27/2002 privind reglementarea activitățiilor de soluționare a petițiilor,  cu modificările și completările ulterioare; 

· Îndeplinesc orice alte atribuții prevazute de lege sau dispuse de conducere în legătură cu domeniul lor de activitate;

· Întocmesc rapoarte de specialitate pentru inițierea unor noi măsuri și programe de asistență socială, în cadrul structurilor pe care le conduc, și le supun spre aprobare Directorului Executiv al Direcției de Asistență Socială Drobeta Turnu Severin;

· Conduc, organizează, controlează și răspund de întreaga activitate a serviciului/ compartimentului;

· Întocmesc rapoartele de evaluare a performanțelor individuale pentru personalul din subordinea directă și le înaintează pentru contrasemnare Directorului Executiv;


Art.41. Serviciul Asistență Socială

 (1) Serviciul Asistență Socială este în subordinea directă a Directorului Executiv al Direcției de Asistență Socială. 

(2) Scopul Serviciului Asistență Socială este acordarea de beneficii de asistență socială și servicii sociale pentru îmbunătățirea condițiilor de viață ale persoanelor aflate în situații de risc social și sprijinirea acestora în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.  
(3)  Activitățile realizate de către personalul serviciului sunt: 

a) consiliază și informează cetățenii cu privire la documentele care stau la baza întocmirii și menținerii în plată a dosarelor privind acordarea de beneficii de asistență socială;

b) verifică cererile-declarații pe propria răspundere de modificare a venitului minim de incluziune și a actelor doveditoare privind modificarea componenței familiei, veniturilor acesteia, bunurilor mobile si imobile, situației școlare;

c) întocmesc referatele și dispozițiile de acordare/modificare/suspendare/încetare dreptului la venitului minim de incluziune prin aplicația Monitorul Oficial Local- emol.ro;
d) asigură şi organizează activitatea de primire a solicitărilor privind beneficiile de asistenţă socială;
e) fundamentează proiectele de hotărâri ale consiliului local în domeniul de activitate pe care le prezintă Directorului Executiv;

f) întocmesc situații centralizatoare privind numărul de beneficiari în luna curentă și cuantumul venitului minim de incluziune;

g) facilitează comunicarea la Agenția Județeană pentru Ocuparea Forței de Muncă a persoanei apte de muncă și a membrilor apți de muncă din familia solicitantului; 

h) informează persoanele apte de muncă, data la care se vor prezenta la Agenția Județeană pentru Ocuparea Forței de Muncă pentru a fi luate în evidență ca persoane în căutarea unui loc de muncă;

i)  transmit situații centralizatoare către serviciile publice specializate din Unitatea Administrativ Teritorială  Drobeta-Turnu Severin;

j)  verifică pontajele privind prezența la acțiunile și lucrările de interes local și ținerea evidenței adeverințelor medicale depuse de beneficiari;
k) verifică informațiile în condiții de eligibilitate;

l)  îndrumă persoanele prin consiliere și informare de specialitate, către Agenția Județeană de Plăți si Inspecție Socială, Casa de Asigurări de Sănătate, Agenția Județeană pentru Ocuparea Forței de Muncă, Casa de Pensii, Cabinetul de Expertiza Muncii;
m) comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii;

n) urmăresc şi răspund de îndeplinirea condiţiilor legale de către titularii şi persoanele îndreptăţite la beneficiile de asistenţă socială;

o) întocmesc și eliberează adeverințe beneficiarilor de venitului minim de incluziune;

p) întocmesc referate de specialitate pentru demararea procedurii de înhumare pentru persoanele fără aparținători legali sau neidentificați;

q) efectuează verificări în teren la domiciliul sau reședința solicitantului/ beneficiarului  de venit minim de incluziune;

r) întocmesc pliante informative privind beneficiile sociale oferite în conformitate cu Legea nr.196/2016 privind venitul minim de incluziune, cu modificările și completările ulterioare;

s) utilizează sistemul electronic PATRIMVEN al ANAF necesar în derularea activității atât pentru acordarea drepturilor cât și pentru menținerea dreptului de beneficii sociale.

Beneficiarii de servicii sociale gratuite/contra cost

         Scopul serviciilor sociale constă în prepararea și distribuirea hranei beneficiarilor aflați în risc de sărăcie, în vederea depășirii situațiilor de dificultate, prevenirii și combaterii riscului de excluziune socială, promovării incluziunii sociale și creșterii calității vieții acestora.

         Beneficiarii serviciilor sociale  sunt persoane aflate în situații economico-sociale sau medicale deosebite, conform Legii nr.208/1997 privind cantinele de ajutor social. 

        Activitățile realizate de către personal pentru acordarea serviciilor sociale gratuite/contra cost sunt:

· consiliază și informează potențialii beneficiari cu privire la documentele care stau la baza întocmirii și acordării de servicii sociale;

· instrumentarea dosarului beneficiarului;

· întocmirea referatului și a dispoziției privind acordarea/suspendare/încetare/reluare de servicii sociale;

· transmiterea către serviciile publice specializate din Unitatea Administrativ Teritorială  Drobeta-Turnu Severin;
· verifică pontajele privind prezența la acțiunile și lucrările de interes local și ținerea evidenței certificatelor medicale depuse de beneficiari;
· efectuează verificări în teren la domiciliul sau reședința solicitantului/ beneficiarului de servicii sociale și întocmesc anchete sociale precum și planuri de intervenție;
· întocmire de  liste săptămânale cu beneficiarii de servicii sociale;
· transmite  situații ce cuprind persoanele apte de muncă care locuiesc în cartierele mărginașe (Schela, Gura Văii) pentru a intra în posesia abonamentului de călătorie gratuit;
· întocmesc pliante informative privind serviciile sociale gratuite/contra cost.
Compartimentul Beneficii de asistență socială are următoarele atribuții:

a) acordarea în bani sau în natură, categoriilor defavorizate de persoane conform Legii nr.196/2016 privind venitul minim de incluziune, cu modificările și completările ulterioare, coroborat cu H.C.L. – urile aprobate cu privire la metodologia de stabilire a situațiilor și a modalității de acordare a unor beneficii de asistență socială;

b) consilierea, verificarea documentației privind componența familiei, situației socio-economică și medicală pentru familia și persoana singură care solicită măsuri de protecție socială;

c) identificarea nevoilor beneficiarilor aflați în situație de risc sau marginalizare socială și direcționarea spre alte servicii sociale din comunitate;

d) examinarea și soluționarea propunerilor, cererilor, petițiilor și reclamațiilor venite din partea membrilor comunității;

e) identificarea problemelor cu care se confruntă persoana aflată în situație de dificultate într-o anumită perioadă, în anumite circumstanțe socio-economice și stabilește nevoile de suport ale acesteia;

f) efectuează verificări în teren la domiciliul sau reședința solicitantului de ajutoare și întocmesc anchete sociale;

g) întocmirea referatului și a dispoziției privind acordarea unor beneficii de asistență socială;

h) verificarea cererii prin care se solicită acordarea beneficiilor de asistență socială.
    Art.42. Serviciul Protecție Specială

(1) Serviciul Protecție Specială este în subordinea directă a directorului executiv al Direcției de Asistență Socială. 

(2) Scopul Serviciului Protecție Specială este acordarea drepturilor persoanelor cu dizabilități în vederea integrării și incluziunii  sociale a acestora  în concordanță cu prevederile legale în vigoare. 
(3)  Activitățile realizate de către personalul serviciului sunt: 

a) primirea, verificarea și întocmirea documentației necesare acordării indemnizației lunare      persoanelor  cu  handicap  grav cu asistent personal care  solicită  protecție specială,  conform  Legii nr.448/2006 privind protecția și promovarea drepturilor persoanelor cu handicap,  republicată, cu modificările și completările ulterioare;

b) asigurarea evidenței persoanelor cu handicap grav cu asistent personal – beneficiari ai serviciilor sociale furnizate de instituție și propune verificarea periodică a situației socio-economice și medicale a acestora;

c) monitorizarea respectării condițiilor impuse de Legea nr. 448/2006, republicată, cu modificările și completările ulterioare privind menținerea acordării indemnizației lunare pentru persoanele cu handicap grav cu domiciliul/reședința în municipiu;

d) centralizarea datelor privind acordarea, menținerea, încetarea plății indemnizației lunare pentru persoanele cu handicap grav cu domiciliul/resedința în municipiu;

e)  informarea solicitanților cu privire la drepturile și obligațiile prevazute de legislația în vigoare în domeniul persoanelor cu dizabilității ;

f)  relaționarea cu celelalte instituții în scopul unei monitorizări eficiente a persoanelor cu handicap care domiciliază pe raza municipiului;

g) desfășurarea activităților specifice privind culegerea și prelucrarea datelor în vederea întocmirii de anchete sociale pentru încadrarea într-un grad de handicap a persoanelor adulte și minore, sau revizuirii certificatelor de încadrare într-un grad de handicap;

h) desfășurarea activității specifice privind culegerea și prelucrarea datelor în vederea întocmirii de anchete sociale solicitate de Comisia de Expertiza Medicală și Recuperarea Capacității de Muncă;

i) colaborarea cu Direcția Generală de Asistență Socială și Protecția Copilului Mehedinți și desfășurarea împreună de activități specifice în domeniul protecției persoanei cu handicap ;

j)  efectuarea de anchete sociale la solicitarea persoanelor cu handicap grav și accentuat cu domiciliul în municipiu care doresc obținerea scutirii de la plata tarifului de utilizare a rețelei de drumuri naționale; 

k)  consilierea  și îndrumarea persoanelor cu dizabilități și familiilor acestora.  
Art.43. Serviciul Monitorizare :

(1) Serviciul Monitorizare este în subordinea directă a directorului executiv al Direcției de Asistență Socială. 

(2) Activitățile realizate de către personalul serviciului sunt:

a) monitorizarea persoanelor cu handicap grav aflate în evidența instituției, beneficiare de indemnizație lunară de handicap sau de asistent personal, verificarea periodică a situației socio-economică și medicală a acestora;

b) efectuarea controalelor periodice asupra activității asistenților personali aflați în evidența instituției privind modul în care își îndeplinesc obligațiile asumate prin contractual individual de muncă față de persoanele asistate;

c) efectuarea de investigații de specialitate care vizează monitorizarea persoanelor încadrate în celelalte grade de handicap accentuat, mediu în vederea respectării programului individual de recuperare, readaptare și integrare socială;

d) analizarea în propriul mediu de viață a aspectelor referitoare la capacitățile gospodărești, la relațiile familiale, relațiile cu comunitatea, capacitățile de întrajutorare ale persoanelor cu dizabilități;  

e) intervievarea și analizarea persoanelor cu deficiențe grave pentru a evalua gradul de satisfacţie al acestora cu privire la calitatea asistenţei şi îngrijirii de care beneficiază din partea asistenților personali precum și alte aspecte privitoare la statutul și contextul social în care acestea trăiesc și se dezvoltă;

f) asigurarea evidenței și centralizarea datelor persoanelor cu handicap grav care solicită protecție specială, conform Legii 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

g) asigurarea evidenței și centralizarea datelor persoanelor cu handicap accentuat și mediu de pe raza municipiului Drobeta Turnu Severin.
 Art.44. Serviciul Protecția Persoanelor Vârstnice:

(1) Serviciul Protecția Persoanelor Vârstnice este în subordinea directă a directorului executiv al Direcției de Asistență Socială. 

(2) Scopul Serviciului Protecția Persoanelor Vârstnice este de a asigura asistență socială persoanelor vârstnice care au domiciliu sau reședința pe raza municipilui în raport cu situația socio medicală și cu resursele economice de care dispun precum și asigurarea furnizării de servicii integrate, medicale şi sociale, flexibile şi adecvate nevoilor beneficiarilor, acordate în mediul în care aceştia trăiesc prin utilizarea eficientă a serviciilor acordate în cadrul pachetului de bază, punerea accentului pe prevenţie şi continuitate a serviciilor. Implementarea standardelor specifice minime obligatorii de calitate privind aplicarea metodei managementului de caz în serviciile sociale destinate persoanelor vârstnice, conform prevederilor Ordinului  nr. 2489/2023 și Ordinului nr.1923/2024, în vederea organizării şi acordării serviciilor sociale pentru persoanele vârstnice şi planificarea dezvoltării acestora în funcţie de nevoile identificate ale persoanelor vârstnice care au domiciliul/reşedinţa pe raza administrativ-teritorială. Toate acestea constituie fundamentul pentru procesul de evaluare, planificare și monitorizare a intervenției sociale, în vederea elaborării planului de intervenție, precum și pentru asigurarea continuității și coerenței măsurilor de sprijin. 
(3) Activitățile realizate de către personalul serviciului sunt:

a) aplicarea prevederilor legale referitoare la protecția socială a persoanelor vârstnice conform Legii nr.292/2011 a asistenței sociale și Legii nr.17/2000 privind asistența socială a persoanelor vârstnice;

b) informarea și consilierea familiilor asupra drepturilor și obligațiilor ce le revin în scopul prevenirii marginalizării și/sau excluziunii sociale a persoanelor vârstnice;

c) evaluarea situației socio-economică a persoanei vârstnice, identificarea nevoilor și resursele acesteia;

d) evaluarea și monitorizarea prin aplicarea măsurilor de asistență socială de care beneficiază persoana vârstnică, precum și respectarea drepturilor acesteia;     

e) asigurarea prin instrumente și activități specifice asistenței sociale, prevenirea și combaterea situațiilor care implică risc crescut de marginalizare și excluziune socială a persoanei vârstnice;    

f) asigurarea sprijinului categoriilor de persoane vârstnice pentru accesarea serviciilor sociale în condițiile legislației specifice în vigoare;  

g) soluționarea în termenul legal a cererilor, sesizărilor și petitiilor primite direct de la cetățeni sau de la autorități sau instituții ale administrației publice de stat, centrale sau locale și alte organisme;

h) efectuarea anchetelor sociale în vederea instituționalizării în unității de specialitate a persoanelor vârstnice interesate și întocmirea anchetelor sociale în vederea reactualizarii/reevaluarii dosarelor beneficiarilor serviciilor de îngrijire ți asistență medico-socială de pe raza județului Mehedinți;
i)estimarea anuală a numărului persoanelor vârstnice dependente care au domiciliul/reşedinţa pe raza administrativ-teritorială şi care necesită sprijin pentru activităţile de bază ale vieţii zilnice;

j) realizarea unei liste nominale cu persoanele vârstnice la risc şi a nevoilor specifice de sprijin (în cadrul activităţii Direcției de Asistență Socială de asigurare a pachetului minim de asistenţă socială, în activitatea de identificare a nevoilor comunităţii,de asigurare a serviciilor comunitare integrate pentru combaterea excluziunii sociale, de evaluare în vederea asigurării accesului la beneficii de asistenţă socială etc., managerul de caz desemnat completează o fişă de identificare a persoanei vârstnice la risc - un instrument de identificare a vulnerabilităţilor la nivel individual şi comunitar şi de identificare a priorităţilor de intervenţie în situaţii de urgenţă, pentru categoria persoane vârstnice, care are doar rolul de a evidenţia existenţa unor factori de risc, care pot fi infirmate sau confirmate în următorul pas al analizei nevoilor, cel de evaluare a nevoilor).

k) completarea și actualizarea bazelor de date/registrelor necesare pentru implementarea metodei managementului de caz, conform prevederilor legislative în vigoare.

(4) Serviciul social de îngrijire la domiciliu a persoanelor vârstnice, cod serviciu social 8810ID-I, este organizat în cadrul Serviciului Protecţia Persoanelor Vârstnice-Compartiment Îngrijiri la Domiciliu, care funcționează în subordinea Direcţiei de Asistență Socială, CUI 15405118, furnizor de servicii sociale, acreditat conform Certificatului de acreditare seria AF nr.003855, cu sediul în municipiul Drobeta Turnu Severin, str. Romană nr.1, jud. Mehedinţi. Capacitatea serviciului social asigurat de Compartimentul Îngrijiri la Domiciliu este de minim 18 persoane vârstnice pentru care desfăşoară activităţi specifice un număr de 6 îngrijitori la domiciliu. Îngrijitorul la domiciliu (îngrijitorul formal) este persoana calificată, certificată profesional, care asigură îngrijirea personală, respectiv ajutor pentru efectuarea activităţilor de bază şi instrumentale ale vieţii zilnice către persoana care şi-a pierdut autonomia funcţională.

     Scopul serviciului social de îngrijire la domiciliu acordat de Serviciul Protecţia Persoanelor Vârstnice – Compartiment Îngrijiri la Domiciliu este de prevenire a instituţionalizării persoanelor vârstnice, de menţinere a autonomiei funcţionale în propria locuinţă şi de îmbunătăţire a calităţii vieţii acestora.    
   
Beneficiarii serviciilor sociale de îngrijire la domiciliu acordate de către Serviciul Protecţia Persoanelor Vârstnice – Compartiment Îngrijiri la Domiciliu pot fi persoane vârstnice, cu domiciliul/reşedinţa în municipiul Drobeta Turnu Severin, pentru care  s-a stabilit un anumit grad de dependenţă, conform H.G. nr.886/2000 pentru aprobarea Grilei naţionale de evaluare a nevoilor persoanelor vârstnice.

 (5) Criteriile de eligibilitate a beneficiarilor:

a) Sunt persoane vârstnice cu domiciliul sau reședința în municipiul Drobeta Turnu Severin;

b) Sunt persoane vârstnice pentru care s-a stabilit un anumit grad de dependenţă, conform H.G. nr.886/2000 pentru aprobarea Grilei naţionale de evaluare a nevoilor persoanele vârstnice;

c) Sunt persoane vârstnice aşa cum sunt definite de actele normative în vigoare (art.1, alin.4 din Legea nr.17/2000 privind asistenţa socială a persoanelor vârstnice, republicată);

d) Sunt persoane vârstnice pentru care serviciile de îngrijire la domiciliu nu pot fi furnizate de către îngrijitorii informali;

e) Sunt persoane vârstnice pentru care, prin certificatul de încadrare în grad de handicap, nu li s-a stabilit dreptul la asistent personal/indemnizaţie în locul asistentului personal/ indemnizaţiei pentru însoţitor.

f) Sunt persoane vârstnice care nu au încheiat contracte de întreţinere, contracte de vânzare-cumpărare cu uzufruct viager sau orice alt act juridic cu clauză de întreţinere;

g) Sunt persoane vârstnice care nu prezintă risc pentru viaţa în comun (nu suferă de boli contagioase, dependenţă de alcool, tulburări psihice, etc.).

(6) Pentru accesarea serviciului social de îngrijire la domiciliu, solicitanţii (sau reprezentanţii lor legali) vor depune următoarele documente:

a) cererea de admitere semnată de beneficiar/ membru al familiei/reprezentat legal şi aprobată de conducătorul furnizorului serviciului social; 

b) buletin/ carte de identitate și certificat de naștere beneficiar, în copie;

c) copie după cartea de identitate a reprezentantului legal şi cartea de identitate a persoanei care plăteşte/persoanelor care plătesc, integral sau parţial, contribuţia beneficiarului, în copie;

d) copie cupon de pensie sau alte documente care fac dovada veniturilor beneficiarului;

e) copie după certificatul de încadrare în grad de handicap dacă este cazul; 
f) copie hotărâre judecătorească privind numirea unui curator, dacă este cazul;

g) adeverinţă medicală de la medicul de familie din care să reiasă diagnosticul prezent;

h) adeverinţă de la medicul de familie din care să rezulte că beneficiarul nu prezintă risc pentru comunitate (tulburări psihice, boli infecto contagioase, dependenţa de alcool, etc);
i) alte acte medicale din care să rezulte boli de care suferă beneficiarul şi tratamentul prescris;

j)  adeverinţă de la Administraţia Financiară (din care să rezulte dacă persoana solicitantă mai realizează şi alte venituri în afară de pensie);

k) certificat fiscal privind bunurile mobile şi imobile;

l) copie actul de proprietate al locuinţei;

m) declaraţie pe propria răspundere, autentificată de notarul public, din care să rezulte că nu realizează venituri, (unde este cazul);

n) declaraţie privind lipsa susţinătorilor legali, autentificată de notarul public, (unde este cazul);

o)  declaraţii pe propria răspundere ale susţinătorilor legali din care să rezulte că vor suporta diferenţa care nu poate fi achitată de persoana vârstnică, (unde este cazul);

p) acte doveditoare privind veniturile personale și ale susținătorilor legali (copii, soț, soție), (decizie/cupon de pensie, adeverință eliberată de Administrația Financiară);

q) alte acte, după caz.

(7) Pentru situaţiile în care persoana vârstnică solicitantă nu are aparţinători, iar statusul funcţional nu îi permite deplasarea pentru obţinerea unora din documentele, actele necesare, acestea se vor obţine în baza unor adrese oficiale către instituţiile respective.

(8) Servicii de Asistenţă Comunitară, cod serviciu social 8899 CZ-PN-V, este acordat de personal de specialitate din structura Serviciului Protecţia Persoanelor Vârstnice, care funcționează în subordinea Direcţiei de Asistență Socială, CUI 15405118, furnizor de servicii sociale, acreditat conform Certificatului de acreditare seria AF nr.003855, cu sediul în municipiul Drobeta Turnu Severin, str. Romană nr.1, jud. Mehedinţi.

    Scopul serviciului de asistenţă comunitară este de a asigura accesul la servicii sociale şi medicale persoanelor aflate în situaţie de dificultate socială, care îndeplinesc condiţiile de eligibilitate, precum şi de a acorda sprijin şi asistenţă pentru prevenirea situaţiilor ce pun în pericol securitatea acestora.

    Prin înfiinţarea serviciului social în comunitate, se asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile în vederea sprijinirii persoanelor vulnerabile pentru depăşirea situaţiilor de dificultate, prevenirea şi combaterea riscului de excluziune socială, creşterea calităţii vieţii şi promovarea incluziunii sociale. Pentru realizarea acestui scop, sunt asigurate servicii de consiliere şi informare, evaluare şi intervenţie socială şi îndrumare pentru a intra în drepturile sociale şi a beneficia de serviciile sociale în comunitate. Beneficiarii serviciilor de asistenţă comunitară acordate de Serviciul Protecţia Persoanelor Vârstnice, pot fi persoanele vârstnice cu domiciliul/ reşedinţa în municipiul Drobeta Turnu Severin. 

      Serviciul social deserveşte nevoilor persoanelor vârstnice care se află în diverse situaţii de dificultate, vulnerabilitate, care nu beneficiază de asigurare medicală, precum şi care se află în risc de excluziune socială, cu venituri mici, indiferent de rasă, etnie, sex, vârstă sau religie şi care solicită personal servicile oferite de furnizor. 

Grupul ţintă:

•
persoanele vârstnice care se regăsesc într-una din următoarele situaţii:

-
au o stare de sănătate precară datorată vârstei dar și lipsei de acces la serviciile medicale de bază și/ sau de specialitate;

-
au o percepție asupra sinelui negativă, însoțită de pierderea încrederii în suportul oferit de familie, comunitate, societate;

-
sunt neînscrise la medicul de familie; 

-
adoptă un comportament de risc din perspectiva unui stil de viață sănătos;

-
nu au act de identitate;

-
se află în imposibilitatea de a-şi asigura nevoile sociomedicale, datorită bolii ori stării fizice sau psihice/nu se pot autogospodări singure și au nevoie de îngrijire specializată;

-
nu au familie și nici nu se află în întreținerea unei persoane;

-
necesită îngrijire medicală permanentă deosebită, care nu poate fi asigurată la domiciliu;

-
nu au suportul familiei și al comunităţii din care fac parte;

-
nu au un îngrijitor formal sau informal;

-
locuiesc singure și nu își pot asigura nevoile de bază/zilnice (de a se îmbrăca, încălța, deplasa, autogospodări, de a-și asigura igiena zilnică, de a-și administra tratamentele medicale);

-
au dizabilități dar nu dețin certificat de încadrare în grad de handicap care să le permită accesul la servicii medicale, facilităţi fiscale şi alte drepturi în acest sens;

-
datorită dizabilității sau bolii întâmpină dificultăți în a accesa servicii deoarece au acces limitat la mijloace de transport sau lipsesc caile de acces în autobuz, nu se pot deplasa, au nevoie de sprijin pentru desemnarea unui reprezentant legal;

        Serviciile de asistenţă comunitară oferă următoarele tipuri de activităţii/servicii la nivel de comunitate:

a)
informare şi consiliere: privind drepturile sociale, prevenirea şi combaterea unor comportamente care pot conduce la creşterea riscului de excluziune socială precum şi măsurile de sprijin în vederea facilitării integrării/reintegrării sociale şi inserţiei/reinserţiei familiale a categoriilor de persoane defavorizate;

b)
consiliere psihologică;

c)  promovare a unui stil de viaţă sănătos şi activ, facilitatea accesului la servicii medicale;

d) intervenţie în stradă: identificarea şi evaluarea socio-medicală a persoanelor fără adăpost şi acordarea unor măsuri de sprijin (apelare a numărului unic 112 şi acordare prim-ajutor până la sosirea echipajului); 

e) colectare, depozitare şi distribuire de ajutoare materiale şi alimentare;

f) comunicare şi monitorizare situaţii de risc: persoane vârstnice singure (cu venituri mici sau fără venituri, bolnavi cronici, etc); 

g) acompaniere în scopul prevenirii şi combaterii izolării sociale;

h) procurarea actelor de identitate (certificate de naştere, cărţi de identitate);

i) alte activităţi de promovare a incluziunii sociale a persoanelor defavorizate: conştientizare şi sensibilizare a publicului privind riscul de excluziune socială, respectarea drepturilor sociale şi promovarea măsurilor de asistenţă socială, ş.a.

       Asistenţa medicală comunitară se realizează pe baza nevoilor medico-sociale identificate prin catagrafia populaţiei aparţinând grupurilor vulnerabile din comunităţi, fiind în concordanţă cu politicile şi strategiile guvernamentale, precum şi cu cele ale autorităţilor administraţiei publice locale.

      Asistenţa medicală comunitară cuprinde ansamblul de programe, servicii de sănătate şi acţiuni de sănătate publică furnizate la nivelul comunităţilor cu scopul creşterii accesului populaţiei şi, în special, al grupurilor vulnerabile, inclusiv a celor de etnie romă, la servicii de sănătate, în special la cele centrate pe prevenire.

       Autorităţile administraţiei publice locale sunt responsabile de asigurarea de servicii de asistenţă medicală comunitară a populaţiei, în special a persoanelor aparţinând grupurilor vulnerabile din punct de vedere medical, economic sau social, în condiţiile legii şi în limitele resurselor umane şi financiare existente.

    Personalul care prestează activităţi de asistenţă medicală comunitară lucrează în colaborare cu personalul din cabinetele medicilor de familie, cu personalul din cadrul serviciului public de asistenţă socială, cu personalul centrului comunitar integrat şi cu alţi furnizori de servicii de sănătate, sociale, educaţionale, inclusiv cu organizaţii neguvernamentale care furnizează servicii de profil.

     Echipa de Asistenți medicali comunitari și mediatori sanitari, colaborează şi conlucrează cu compartimente din cadrul Direcției de Asistență Socială cât şi cu alte instituţii din municipiul Drobeta Turnu Severin sau din județul Mehedinți, în vederea furnizării serviciilor integrate medico-sociale şi educaţionale adecvate nevoilor beneficiarilor, acordate în mediul în care aceştia trăiesc pentru soluţionarea tuturor problemelor și creșterea calității vieții, categoriilor de persoane vulnerabile din municipiul Drobeta Turnu Severin.         
Scopul asistenţei medicale comunitare este de a asigura furnizarea de servicii integrate, medicale şi sociale, flexibile şi adecvate nevoilor beneficiarilor, acordate în mediul în care aceştia trăiesc prin utilizarea eficientă a serviciilor acordate în cadrul pachetului de bază, punerea accentului pe prevenţie şi continuitate a serviciilor. Asistenţa medicală comunitară cuprinde ansamblul de activităţi şi servicii de sănătate furnizate în sistem integrat cu serviciile sociale adresate persoanelor şi familiilor aflate în situaţii de vulnerabilitate (nivel economic sub pragul sărăciei, şomaj, nivel educaţional scăzut, diferite dizabilităţi, boli cronice, boli aflate în faze terminale, graviditate, vârsta a treia, vârsta sub 16 ani, familii monoparentale, risc de excluziune socială, etc.) și sunt asigurate de următoarele categorii profesionale: asistentul medical comunitar și mediatorul sanitar comunitar.

         Obiectivele generale ale asistenței medicale comunitare sunt:

· Implicarea comunităţii în identificarea problemelor medicale și sociale ale acesteia;

· Definirea şi caracterizarea problemelor medicale și sociale ale comunităţii;

· Dezvoltarea programelor de intervenţie, privind asistenţa medicală comunitară, adaptate nevoilor comunităţii;

· Monitorizarea şi evaluarea serviciilor şi activităţilor de asistenţă medicală comunitară;

· Asigurarea eficacităţii acţiunilor şi a eficienţei utilizării resurselor.

Activitățile de bază ale asistenței medicale comunitare sunt:
· realizarea unor activităţi de informare şi consiliere: cunoașterea drepturilor sociale, prevenirea şi combaterea unor comportamente care pot conduce la creşterea riscului de excluziune socială (violenţa în familie, traficul de persoane, delincvenţă, ş.a.), precum şi măsurile de sprijin în vederea facilitării integrării/reintegrării sociale şi inserţiei/ reinserţiei familiale a categoriilor de persoane defavorizate;

· educaţie extracurriculară: educaţie pentru sănătate, educaţie privind prevenirea şi combaterea bolilor transmisibile, educaţie pentru prevenirea şi combaterea consumului de droguri, alcool, tutun, educaţie civică, educație pentru dezvoltarea abilităților pentru o viață independentă, educaţie pentru prevenirea şi combaterea comportamentelor anti-sociale;

· identificarea problemelor medicale și sociale ale comunității;

· educația pentru sănătate și profilaxia bolilor, prin promovarea unui stil de viață și mediu sănătos;

· mobilizarea populației pentru participarea la programele de vaccinări, controale medicale profilactice etc.;

· promovarea sănătății reproducerii și planificarea familială;

· îngrijirea și asistența medicală la domiciliu, curativă și de recuperare, în vederea reinserției sociale; 

· comunicare şi monitorizare situaţii de risc, monitorizare persoane vârstnice singure şi bolnavi cronici cu venituri mici, etc.

Asistentul medical comunitar are următoarele atribuții :

a) identificarea familiilor cu risc medico-social din cadrul comunității;

b) determinarea nevoilor medico-sociale ale populatiei cu risc;

c) culegerea datelor despre starea de sănătate a familiilor din teritoriul unde își desfasoară activitatea;

d) stimularea de acțiuni destinate protejării sănătătii;

e) identificarea, urmărirea și supravegherea medicală a gravidelor cu risc medico-social în colaborarea cu medicul de familie și cu asistență din cadrul cabinetului medical individual, pentru asigurarea în familie a condițiilor favorabile dezvoltării nou-nascutului;

f) efectuează vizite la domiciliul lauzelor, recomandand măsurile necesare de protecție a sănătății mamei și nou-născutului;

g) supraveghează în mod activ starea de sănătate a sugarului și a copilului mic;

h) promovează necesitatea de alaptare și practicile corecte de nutriție;

i)  participă la aplicarea măsurilor de prevenire și combatere a eventualelor focare de infecții;

j)  îndrumă persoanele care au fost contaminate pentru controlul periodic;

k) semnalează medicului de familie cazurile suspecte de boli transmisibile constatate cu ocazia activităților pe teren;

l) urmarește și supraveghează în mod activ copiii din evidența specială (TBC, HIV/SIDA, prematuri, anemici etc.);

m) identifică persoanele neînscrise pe listele medicilor de familie și contribuie la înscrierea acestora;

n) urmărește și supraveghează activ nou-născuții ale căror mame nu sunt pe listele medicilor de familie sau din zonele în care nu există medici de familie;

o) urmărește identificarea persoanelor de vârstă fertilă, diseminează informații specifice de planificare familială și contraceptie;

p) se preocupă de identificarea cazurilor de violență domestică, a cazurilor de abuz, a persoanelor cu handicap, a bolnavilor cronici din familiile vulnerabile;

q) efectuează activități de educație pentru sănătate în vederea adoptării unui stil de viață sănătos;

r) respectă normele eticii profesionale, inclusiv asigurarea păstrării confidentialității în exercitarea profesiei;

s) întocmește evidența și completează documentele utilizate în exercitarea atribuțiilor de serviciu, respectiv registre, fișe de planificare a vizitelor la domiciliu și alte documente.

b) Activități exercitate de către mediatorii sanitari:

· facilitarea comunicării dintre membrii comunităţii şi personalul medico-sanitar;

· cultivarea încrederii reciproce între autorităţile publice şi comunitatea de romi din care face parte;

· promovarea noţiunilor de bază privind prevenţia bolilor, sănătatea reproducerii, alimentaţia sănătoasă, igiena personală şi a locuinţei;

· promovarea sănătății reproducerii și planificarea familială;

· mobilizarea membrilor comunităţii la acţiunile de sănătate publică;

· sprijin în vederea procurării actelor de identitate (certificate de naștere, cărți de identitate)

· sprijinirea personalului medical în acţiunile de imunizare a populaţiei infantile.

         Pot beneficia de serviciile Compartimentului de Asistenţă Medicală Comunitară persoanele, familiile şi grupurile sociale aflate în situații de dificultate din cadrul comunității sau orice persoană/grup vulnerabil – persoane sau familii care sunt în risc de a-şi pierde capacitatea de satisfacere a nevoilor zilnice de trai din cauza unor situaţii de boală, dizabilitate, sărăcie, dependenţă de droguri sau de alcool ori a altor situaţii care conduc la vulnerabilitate economică şi socială.
Mediatorul sanitar are următoarele atribuții :

a) cultivă încrederea reciprocă între autoritățile publice locale și comunitățile de rromi;

b) facilitează comunicarea între membrii comunității de rromi și personalul medico-sanitar;

c) cartografiază gravidele și lehuzele, în vederea efectuării controalelor medicale periodice prenatale și post partum, le explică necesitatea și importanța efectuării acestor controale și le însoțesc la aceste controale, facilitând comunicarea cu medicul de familie și cu celelalte cadre sanitare;

d) explică noțiunile de bază și avantajele planificării familiale;

e) explică noțiunile de bază și importanța asistenței medicale a copilului;

f)  promovează alimentația sănătoasă, în special la copii, precum și alimentația la sân;

g) urmărește înscrierea nou-născutului pe listele medicului de familie;

h) sprijină personalul medical în urmărirea și înregistrarea efectuării imunizărilor la populația infantilă din comunitățile de rromi și a examenelor clinice de bilanț la copiii cu vârsta cuprinsă între 0 si 7 ani;

i) explică avantajele igienei personale, a igienei locuinței și spațiilor comune, popularizează în comunitatea de rromi măsurile de igienă dispuse de autoritățile competente;

j) însoțește cadrele medico-sanitare în activitățile legate de prevenirea sau controlul situațiilor epidemice, facilitând implementarea măsurilor adecvate, explică membrilor comunității rolul și scopul măsurilor de urmărit;

k) semnalează cadrelor medicale apariția problemelor deosebite din cadrul comunității : focarele de boli transmisibile, parazitoze, intoxicații, probleme de igienă a apei etc.;

l)  semnalează în scris Direcției de Sănătate Publică Județeană problemele identificate privind accesul membrilor comunității rrome pe care o deservește la următoarele servicii de asistență medicalăî primară :

- imunizări, conform programului național de imunizări;

- examen de bilanț al copilului cu varsta cuprinsa intre 0 si 7 ani;

- supravegherea gravidei, conform normelor metodologice ale Ministerului Sănătății;

- depistarea activă a cazurilor de TBC;

- asistență medicală de urgență;

- informarea asistentului social cu privire la potențialele cazuri de abandon al copiilor.

Art.45. Serviciul Resurse Umane :

(1) Serviciul Resurse Umane este în subordinea directă a directorului executiv al Direcției de Asistență Socială. 

(2) Scopul principal al Serviciului Resurse Umane este asigurarea mangementului resurselor umane.
(3) Activitățile realizate de către personalul serviciului sunt:

a) realizarea activităților privind oragnizarea, salarizarea, ocuparea și perfecționarea personalului, precum și întocmirea formalităților necesare cu respectarea legalității privind încadrarea/numirea, modificarea, suspendarea și încetarea raporturilor de muncă/serviciu, salarizarea și acordarea drepturilor prevăzute de legislația muncii pentru personalul din cadrul instituției ;

b) colaborarea cu serviciile și compartimentele din cadrul direcției în vederea întocmirii proiectelor de hotărâre privind organigrama și ștatul de funcții;

c) creearea și gestionarea bazei de date cuprinzând evidența funcțiilor publice, a funcționarilor publici, precum și a personalului angajat cu contract individual de muncă, inclusiv asistenții personali ai persoanelor cu handicap; 

d) colaborarea cu Agenția Natională a Funcționarilor Publici, în vederea transmiterii datelor personale ale funcționarilor publici, precum și ale funcțiilor publice vacante sau modificările intervenite în situația funcționarilor publici;

e) monitorizarea posturilor vacante și susținerea procedurii de organizare a concursurilor pentru ocuparea funcțiilor publice și contractuale din cadrul direcției;

f)  actualizarea dosarelor profesionale ale funcționarilor publici;

g) operarea în Registrul general de evidența a salariaților modificările contractelor individuale de muncă;

h) monitorizarea perioadei de stagiu a funcționarilor publici debutanți și urmărirea respectării procedurii privind definitivarea în funcție publică a acestora;

i)  urmărirea utilizării timpului de lucru: prezența la program, orele suplimentare efectuate, justificarea absențelor;

j)  realizarea evidenței concediilor de odihnă, medicale, pentru studii și a concediilor pentru îngrijirea copilului pana la vârsta de 2 ani etc., pentru angajații din cadrul instituției;

k)  aplicarea prevederilor legale cu privire la salarizarea personalului plătit din fonduri publice ;

l)   întocmirea și eliberarea adeverințelor la solicitarea angajaților din cadrul instituției;

m) urmărirea tranșelor de vechime în muncă ale angajaților, respectiv ale asistenților personali ai persoanelor cu handicap;

n) urmărirea îndeplinirii condițiilor de promovare a personalului din cadrul aparatului propriu al instituției;

o)  asigurarea implementării prevederilor referitoare la declarațiile de avere și declarațiile de interese;

p) centralizarea fișelor de evaluare a performanțelor profesionale individuale ale personalului contractual și a rapoartelor de evaluare a funcționarilor publici; 
q) primirea, verificarea documentele necesare și întocmirea contractelor individuale de muncă ale asistenților personali ai persoanelor cu handicap grav cu domiciliul/resedința în municipiu;

r)  consilierea și informarea, soluționarea solicitărilor referitoare la actele necesare stabilirii drepturilor asistenților personali pentru persoanele cu handicap grav în conformitate cu prevederile Legii nr.448/2006, republicată;
s) monitorizarea persoanelor cu handicap grav ale caror certificate de încadrare în grad de handicap au valabilitate 24 luni de la eliberare pentru menținerea contractelor individuale de muncă ale asistenților personali;

ș) primirea, verificarea documentele necesare și întocmirea contractele individuale de muncă ale asistenților personali ai persoanelor cu handicap grav cu domiciliul/reședința în municipiu;
t)  întocmirea și transmiterea lunară, Serviciului financiar-contabilitate a situațiaei modificărilor în structura de personal în vederea efectuării plății drepturilor salariale și a altor drepturi;

ț) întocmirea pontajului lunar, pe care după completarea acestuia de către asistenţii personali, îl înaintează Serviciului Financiar Contabilitate în vederea calculării drepturilor salariale ale acestora;

u) transmiterea către Direcția Generală de Asistență Socială și Protecția Drepturilor Copilului Mehedinți a contractelor individuale de muncă privind asistenții personali.

v) întocmirea situațiilor, raportărilor cu privire la asistenții personali și transmiterea acestora către instituțiile în drept.  
(4) Compartimentul Cabinetele medicale școlare se regăsește în structura Serviciului Resurse umane și asigură asistență medicală de medicină generală și medicină dentară în unitatile de învatamânt, conform Ordinul MEC/MS nr.438/4629/2021, cu modificările și completările ulterioare, preșcolarilor și elevilor pe toată perioada în care se află în unitățile de învățământ.

     Pentru asigurarea în condiții optime a activității de medicină școlară, Direcția de Asistență Socială Drobeta Turnu Severin numește un medic coordonator, din rândul medicilor încadrați în cabinetele medicale de medicină generală/stomatologice, în baza următoarelor criterii: gradul profesional - se va desemna medicul cu cel mai mare grad profesional din cadrul medicilor încadrați în cabinetele medicale școlare; titlul didactic, după caz; competențe, instruiri și specializări în asistența medicală stomatologică școlară.

Atribuțiile medicului școlar din grădinițe, școli/licee:
1. Identificarea și managementul riscurilor pentru sănătatea colectivității 

a) Semnalează în scris directorului școlii și instituțiilor publice cu atribuții de control încălcările legislative vizând determinanții comportamentali ai stării de sănătate (vânzarea de produse din tutun, alcool, droguri, noile substanțe psihoactive, alimente și băuturi restricționate la comercializare în școli).

b) Semnalează în scris nevoile de amenajare și dotare a cabinetelor medicale școlare directorului Direcței de Asistență Socială Drobeta Tr. Severin, depunând referate de necesitate. 

c) Controlează respectarea condițiilor de igienă din spațiile de învățământ, de cazare și alimentație, din unitățile de învățământ arondate, neregulile constatate vor fi consemnate într-un registru specific și face recomandări de remediere a neregulilor constatate. 

d) Instruiește personalul administrativ și auxiliar privind aplicarea și respectarea normelor de igienă și sănătate publică, în conformitate cu normele în vigoare. 

e) Supraveghează recoltarea de produse biologice pentru investigațiile de laborator, în vederea depistării afecțiunilor infecto-contagioase la subiecți și contacți, în condiții epidemiologice bine stabilite, conform protocoalelor.
f) Urmărește modul de respectare a normelor de igienă a procesului instructiv-educativ (teoretic, practic și la orele de educație fizică). 
g) Controlează, prin sondaj, igiena individuală a preșcolarilor și școlarilor. 
2. Gestionarea circuitelor funcționale 
a) Evaluează circuitele funcționale și prezintă în scris directorului unității de învățământ măsurile pentru conformarea la standardele și normele de igienă. 
b) Sprijină conducerea unității de învățământ în menținerea condițiilor igienico-sanitare în conformitate cu normele în vigoare. 
c) Verifică implementarea măsurilor propuse. 
3. Verificarea respectării reglementărilor de sănătate publică 
a) Constată abaterile de la normele de igienă și antiepidemice. 
b) Informează, în scris, directorul școlii și/sau reprezentanții Direcției de Sănătate Publică Mehedinți în legătură cu aceste abateri. 
c) Supervizează corectarea abaterilor.
d) Raportează Direcției de Sănătate Publică Mehedinți, în conformitate cu legislația în vigoare, toate cazurile și/sau focarele de boli transmisibile, efectuează ancheta epidemiologică în colectivitate sub îndrumarea epidemiologilor din Direcția de Sănătate Publică Mehedinți și implementează măsurile necesare, stabilite conform metodologiilor elaborate de Institutul Național de Sănătate Publică. 
4. Verificarea condițiilor și a modului de preparare și servire a hranei
a) Verifică periodic starea de igienă a blocului alimentar, igiena echipamentului precum și starea de sănătate a personalului blocului alimentar, consemnează constatările în caietul/fișa de control igienico-sanitar zilnic al blocului alimentar și aduce la cunoștința conducerii eventualele abateri constatate, în vederea instituirii imediate a măsurilor corective. 
b) Verifică meniurile care vor fi pregătite în săptămâna următoare în grădinițe și cantine școlare, propune modificări în cazul meniurilor neconforme și vizează meniurile care respectă legislația în vigoare. 
c) Supraveghează efectuarea anchetelor alimentare periodice și le vizează în vederea respectării unei alimentații sănătoase, făcând recomandările necesare de remediere a meniurilor în funcție de rezultatele anchetelor alimentare. 
d) Verifică condițiile igienico-sanitare din cantine și sălile de masă special amenajate, precum și modul de servire a mesei. 
5. Servicii de menținere a stării de sănătate individuale și colective 
5.1. Servicii curente: Întocmește referat de necesitate pentru aprovizionarea și dotarea cabinetului medical, conform baremului de dotare, în colaborare cu medicul coordonator și îl înaintează Direcției de Asistență Socială Drobeta Tr.Severin. 
5.2. Imunizări: 
a) Verifică antecedentele vaccinale ale copiilor la înscrierea în colectivitate și pe întreg parcursul procesului de învățământ, informează și îndrumă părinții/aparținătorii legali către medicul de familie pentru efectuarea vaccinărilor în cazul în care acestea nu au fost efectuate corespunzător vârstei, conform recomandărilor prevăzute în Calendarul de vaccinări, din cadrul Programului național de vaccinare derulat de Ministerul Sănătății. 
b) Eliberează, la cererea părinților sau a tutorelui legal instituit al copiilor, fișa cu vaccinările efectuate în unitatea de învățământ, în vederea transmiterii către medicul de familie a informațiilor complete privind vaccinarea copiilor. 
c) Participă la realizarea de imunizări în situații epidemiologice speciale, stabilite prin ordin al ministrului sănătății. 
d) Organizează activitatea de vaccinare în situații epidemiologice speciale, respectând condițiile de igienă și de siguranță. 
e) Colaborează cu Direcția de Sănătate Publică Mehedinți în vederea aprovizionării cu vaccinurile necesare în situații epidemiologice speciale. 
f) Se îngrijește de întocmirea corectă a evidențelor necesare și de raportarea activităților de imunizare realizate în situații epidemiologice speciale, conform normelor stabilite prin ordin al ministrului sănătății, cu respectarea prevederilor Legii 46/2003, legea drepturilor pacienților. 
g) Eliberează părinților sau tutorilor legal instituiți ai copiilor adeverințe de vaccinare în cazul efectuării vaccinărilor în situații epidemiologice speciale, în vederea transmiterii către medicul de familie. 
5.3. Triaj epidemiologic 
a) Inițiază supravegherea epidemiologică a preșcolarilor și elevilor din unitățile de învățământ arondate. 
b) Depistează și declară bolile infecto-contagioase, conform reglementărilor în vigoare, izolează suspecții și informează conducerea unității de învățământ în vederea instituirii măsurilor antiepidemice. 
c) Participă la efectuarea de acțiuni de investigare epidemiologică a elevilor suspecți sau contacți din focarele de boli transmisibile, sub îndrumarea metodologică a medicilor epidemiologi. 
d) Aplică tratamentele chimioprofilactice în focarele de boli infecto-contagioase și parazitare, la indicația scrisă a medicilor epidemiologi. 
e) Semnalează și solicită atât conducerii unității de învățământ, cât și Direcției de Sănătate Publică Mehedinți necesitatea întreprinderii de acțiuni de dezinfecție-dezinsecție și deparazitare în cazul focarelor parazitare (pediculoză, scabie), virale sau microbiene (tuberculoză, infecții streptococice, boli diareice acute etc.) din grădinițe și școli, conform normelor legale în vigoare. 
f) Inițiază acțiuni de supraveghere epidemiologică a bolilor infecto-contagioase în sezonul epidemic. 
g) Inițiază, coordonează și efectuează împreună cu asistenții medicali triajul epidemiologic, la intrarea și revenirea în colectivitate după vacanțele școlare sau ori de câte ori este nevoie. h) La revenirea preșcolarilor după vacanțe nu este necesară prezentarea avizului epidemiologic. 
6. Servicii de examinare a stării de sănătate a elevilor 
6.1. Evaluarea stării de sănătate 
a) Inițiază și participă la evaluarea stării de sănătate în unitățile de copii și tineri arondate. 
b) În campaniile de vaccinare școlare în situații epidemiologice speciale, examinează elevii care vor fi supuși imunizărilor profilactice, pentru stabilirea eventualelor contraindicații, supraveghează efectuarea vaccinărilor și apariția reacțiilor adverse postimunizare (RAPI). 
b) Examinează, în cadrul examenului medical de bilanț al stării de sănătate, toți preșcolarii din grădinițe și elevii din clasele I, a IV-a, a VIII-a, a XII-a/a XIII-a și ultimul an al școlilor profesionale, pentru aprecierea nivelului de dezvoltare fizică și neuropsihică și pentru depistarea precoce a unor eventuale afecțiuni. 
c) Selecționează, din punct de vedere medical, elevii cu probleme de sănătate, în vederea îndrumării spre Comisiile de orientare școlar-profesională, la terminarea învățământului gimnazial și liceal. 
d) Examinează preșcolarii și elevii care vor participa la concursuri, olimpiade școlare și în vacanțe, în diferite tipuri de tabere, eliberând avizul epidemiologic, în care se va menționa și patologia cronică a copilului, conform fișei medicale. 
e) Eliberează avizul medical pentru preșcolarii și elevii care participă la concursuri/competiții sportive școlare cu caracter de masă, în conformitate cu starea de sănătate și cu evidențele medicale de la nivelul cabinetului medical școlar. Avizul pentru competițiile sportive de performanță sunt eliberate de medicii specialiști de medicină sportivă. 
f) Vizează documentele medicale pentru obținerea de burse medicale școlare, pe baza reglementarilor legale în vigoare. 
g) Efectuează vizita medicală a elevilor care se înscriu în licee de specialitate și școli profesionale/licee vocaționale. 
h) Asigură asistență medicală pe perioada desfășurării examenelor naționale, examenelor de bacalaureat, atestatelor profesionale, concursurilor și olimpiadelor școlare, cu excepția celor sportive, în timpul programului de lucru. 
6.2. Realizează monitorizarea copiilor cu afecțiuni cronice. Selectează pentru înscrierea în evidența specială și dispensarizează, pe baza documentelor medicale eliberate de medicul specialist sau medicul de familie, preșcolarii și elevii cu probleme de sănătate, în scop recuperator. 
6.3. Implementează, împreună cu direcțiile de sănătate publică județene și a municipiului București, programele naționale de sănătate adresate copiilor și tinerilor din şcolile/grădiniţele arondate 
6.4. Elaborarează raportările curente pentru sistemul informațional din sănătate Completează împreună cu asistentele medicale din subordine raportările curente privind morbiditatea înregistrată și activitatea cabinetelor medicale din grădinițe și școli, conform fișei lunare/anuale de raportare. 
6.5. Eliberarea documentelor medicale necesare. Eliberează adeverințe medicale la terminarea grădiniței, școlii generale, școlii profesionale și a liceului și în cazul transferului la o altă unitate de învățământ. 
7. Servicii de asigurare a stării de sănătate individuale. 
7.1. Acordarea de îngrijiri pentru afecțiuni curente
a) Acordă, la nevoie, primul ajutor prespitalicesc preșcolarilor și elevilor din unitățile de învățământ arondate, în limitele competențelor profesionale și dotărilor. 
b) Examinează, tratează și supraveghează medical, preșcolarii și elevii cu afecțiuni acute, până la preluarea lor de către familie/reprezentantul legal/ servicii de ambulanță.
c) Acordă consultații la cerere preșcolarilor și elevilor din unitățile de învățământ arondate și eliberează bilete de trimitere și rețete simple/gratuite. 
7.2. Acordă bilete de trimitere Eliberează la nevoie bilete de trimitere către medicul de altă specialitate preșcolarilor și elevilor din unitățile de învățământ arondate. 
7.3. Acordă scutiri medicale, 
a) Eliberează pentru elevii cu probleme de sănătate scutiri temporare/parțiale de efort fizic și de anumite condiții de muncă, în cadrul instruirii practice în atelierele școlare. 
b) Eliberează adeverințe medicale pentru motivarea absențelor de la cursuri pentru elevii bolnavi consultați în cabinetul medical școlar și pentru cei externați din spital, în baza biletului de externare. 
c) Eliberează scutiri medicale, anuale/temporare, parțiale sau totale, de la orele de educație fizică, în conformitate cu prevederile legale în vigoare. 
d) Vizează documentele medicale eliberate de alte unități sanitare pentru motivarea absențelor școlare. 
8. Servicii de promovare a unui stil de viață sănătos
a) Medicul, în colaborare cu directorul unității de învățământ, inițiază, coordonează și efectuează activități de educație pentru sănătate în cel puțin următoarele domenii: (i) nutriție sănătoasă și prevenirea obezității sau altor boli legate de alimentație; (ii) activitate fizică; (iii) prevenirea fumatului, a consumului de alcool și de droguri (inclusiv noile substanțe psihoactive); (iv) educația pentru viața de familie, inclusiv profilaxia infecțiilor cu transmitere sexuală (ITS); (v) acordarea primului ajutor; (vi) pregătirea pentru acțiune în caz de dezastre; (vii) instruirea grupelor "Sanitarii pricepuți"; (viii) orice alte teme privind stilul de viață sănătos; (ix) prevenirea bolilor transmisibile, inclusiv prin imunizare; (x) educație pentru sănătate emoțională. 
b) Inițiază, coordonează și participă, după caz, la lecțiile de educație pentru sănătate. ,

c) Participă, după caz, la lectoratele cu părinții, pe teme care vizează sănătatea copiilor. 
d) Ține prelegeri, după caz, în consiliile profesorale, pe teme privind sănătatea copiilor.
e) Organizează instruiri ale personalului didactic și administrativ în probleme de sănătate a copiilor, după caz. 
f) Consiliază cadrele didactice în legătură cu principiile promovării sănătății și ale educației pentru sănătate, în rândul preșcolarilor și elevilor. 
h) Participă la consiliile profesorale în care se discută și se iau măsuri vizând aspectele sanitare din unitatea de învățământ. 
9. Alte atribuții - Colaborează cu medicul coordonator în evaluarea profesională a asistentelor medicale din cabinetele medicale școlare. 
Atribuțiile asistentului medical din grădinițe și școli/licee: 

1. Identificarea și managementul riscurilor pentru sănătatea colectivității. 
a) Semnalează medicului unității și directorului școlii, după caz, încălcările legislative vizând determinanții comportamentali ai stării de sănătate (vânzarea de produse din tutun, alcool, droguri, noile substanțe psihoactive, alimente și băuturi restricționate la comercializare în unități de învățământ). 
b) Semnalează medicului unității și directorului unității de învățământ nevoile de amenajare și dotare a cabinetului medical. 
c) Supraveghează modul în care se respectă programul de odihnă pasivă (somn) și activă (jocuri) a copiilor și condițiile în care se realizează aceasta. 
d) Îndrumă cadrele didactice în aplicarea metodelor de călire (aer, apă, soare, mișcare) a organismului copiilor. 
e) Supraveghează modul în care se respectă normele de igienă individuală a copiilor din grădinițe în timpul programului și la servirea mesei. 
f) Controlează igiena individuală a preșcolarilor și elevilor, colaborând cu personalul didactic în informarea părinților pentru remedierea situațiilor deficitare constatate. 
g) Izolează copiii suspecți de boli transmisibile și anunță urgent medicul colectivității, familia/reprezentantul legal, și conform metodologiei, după caz, părinții contacților.
h) Supraveghează focarele de boli transmisibile, inițiază și aplică măsurile antiepidemice de prevenire, combatere și limitare a bolilor transmisibile din focar. 
i) Prezintă produsele biologice recoltate (exsudate nazo-faringiene) laboratoarelor de microbiologie și ridică buletinele de analiză cu rezultatele, în situațiile epidemiologice speciale din colectivitate. 
j) Întocmește zilnic în grădinițe evidența copiilor absenți din motive medicale, urmărind ca revenirea acestora în colectivitate să fie condiționată de prezentarea avizului epidemiologic favorabil, eliberat de medicul de familie/medicul curant, pentru absențe ce depășesc 3 zile consecutiv. 
k) Controlează zilnic respectarea normelor de igienă din grădinițe (săli de grupă, bloc alimentar, dormitoare, spălătoriecălcătorie, grupuri sanitare, curte etc.) și școli, spațiile de învățământ (săli de clasă, laboratoare, ateliere școlare, grupuri sanitare, săli de sport), de cazare (dormitoare, săli de meditații, grupuri sanitare, spălătorii) și de alimentație (bucătăriile din incinta unității de învățământ și anexele acestora, săli de mese, inclusiv în unitățile de alimentație publică aflate în incinta unității de învățământ) consemnând în caietul/fișa special destinată toate constatările făcute și aducând operativ la cunoștința medicului și, după caz, conducerii unității deficiențele constatate. 
l) Instruiește personalul administrativ și de îngrijire din spațiile de învățământ, cazare și de alimentație cu privire la sarcinile ce îi revin în asigurarea stării de igienă în spațiile respective. 
2. Gestionarea circuitelor funcționale - urmărește respectarea circuitelor funcționale autorizate și aduce la cunoștința medicului și directorului unității eventulele nereguli sesizate. 
3. Verificarea respectării reglementărilor de sănătate publică 
a) Constată abaterile de la normele de igienă și antiepidemice pe care le consemnează în caietul anume destinat. 
b) Informează medicul, sau, în lipsa acestuia, directorul unității de învățământ și/sau reprezentanții Direcției de Sănătate Publică Mehedinți asupra acestor abateri. 
c) Verifică corectarea abaterilor, în funcție de responsabilitățile stabilite de medic. 
4. Verificarea condițiilor și a modului de preparare și servire a hranei 
a) Participă la întocmirea meniurilor săptămânale. 
b) Participă la efectuarea periodică a anchetelor privind alimentația preșcolarilor și elevilor în unitățile de învățământ cu bloc alimentar propriu. 
c) Consemnează zilnic, în cadrul fiecărei ture, într-un caiet anume destinat pentru controlul blocului alimentar/cantinei constatările privind starea de igienă a acestuia, starea agregatelor frigorifice, calitatea alimentelor scoase din magazie și a mâncării. 
d) Controlează și consemnează igiena individuală a personalului blocului alimentar/cantinei și starea de sănătate a acestuia, identificând persoanele care prezintă febră, diaree, infecții ale pielii, tuse cu expectorație, amigdalite pultacee, aducând la cunoștința conducerii unității de învățământ aceste constatări, care contraindică desfășurarea activității în unitatea de învățământ. 
e) Asistă la scoaterea alimentelor din magazie și controlează calitățile organoleptice ale acestora, semnând foaia de alimentație privind calitatea alimentelor. 
f) Asistă, împreună cu administratorul unității de învățământ/persoana responsabilă desemnată, la preluarea mâncării și la modul de servire al acesteia, dacă este adusă în unitate prin sistem de catering, prin contract cu unitatea de învățământ; verifică certificatele de conformitate, respectarea legislației în ceea ce privește condițiile de transport, ambalarea corespunzătoare, termenul de valabilitate, documentele de însoțire și existența probelor alimentare inscripționate corespunzător. În situațiile în care se constată nereguli în acest proces anunță medicul și conducerea unității de învățământ pentru aplicarea măsurilor de remediere, înainte ca mancarea să fie distribuită copiilor. 
5. Servicii de menținere a stării de sănătate individuale și colective 
5.1. Servicii curente 
a) Gestionează, în condițiile legii și pe baza normelor Ministerului Sănătății, instrumentarul, materialele sanitare și medicamentele de la aparatul de urgență și răspunde de utilizarea lor. b) Urmărește aprovizionarea cabinetului medical cu medicamente pentru aparatul de urgență, materiale sanitare și instrumentar medical, sub supravegherea medicului. 
c) Colaborează cu profesorii educatori/psihohologi/logopezi în depistarea tulburărilor dezvoltării neuropsihomotorii și a limbajului preșcolarilor, comunicând medicului cele constatate. 
d) Supraveghează starea de sănătate și de igienă individuală a copiilor, iar în situații de urgență anunță după caz, medicul colectivității, serviciul de ambulanță, conducerea unității de învățământ, precum și familiile/reprezentantul legal al preșcolarilor și elevilor conform protocolului pentru situații de urgență. 
5.2. Imunizări în condiții epidemiologice speciale 
a) Îndeplinește măsurile stabilite de medic pentru organizarea activității de imunizare în situații epidemiologice speciale. 
b) Efectuează catagrafia copiilor eligibili pentru imunizări în situații epidemiologice speciale. c) Efectuează, sub supravegherea medicului, imunizările în situații epidemiologice speciale. d) Înregistrează imunizările efectuate în situații epidemiologice speciale în fișa de consultație și în registrul de vaccinări. 
e) Supraveghează apariția reacțiilor adverse postimunizare la vaccinarile efectuate in situații epidemiologice speciale. 
f) Încurajează cadrele didactice și părinții să faciliteze, respectiv, să accepte desfășurarea imunizărilor, în interesul superior al copilului. 
g) Răspunde de păstrarea vaccinurilor în cabinetul medical, pe durata programului de lucru, conform reglementărilor în vigoare. 
5.3. Triaj epidemiologic 
a) Efectuează zilnic triajul epidemiologic al copiilor din grădinițe, examinând tegumentele, mucoasele și scalpul și consemnează triajul într-un registru special destinat. Nu vor fi admiși în colectivitate copiii care prezintă: angină cu febră, angină cu depozite pultacee, angină cu secreții nazale muco-purulente, sindrom tusigen cu febră, conjunctivită acută, ochi roșu până la diagnosticare, subicter și icter până la diagnosticare, erupții cutanate cu potențial infectocontagios, până la diagnosticare, pediculoză (prezența de elemente vii sau lindini pe firele de păr). 
b) Efectuează triajul epidemiologic al tuturor elevilor după fiecare vacanță și ori de cate ori este nevoie, izolând la domiciliu elevii depistați cu afecțiunile menționate la alin. a). 
c) Depistează și izolează orice suspiciune/boală infecto-contagioasă, informând medicul despre aceasta. 
d) Participă la efectuarea de acțiuni de investigare epidemiologică a preșcolarilor/elevilor suspecți sau contacți din focarele de boli transmisibile, sub îndrumarea medicului, conform metodologiilor în vigoare. 
e) Aplică tratamentele chimioprofilactice în focare, la indicația scrisă a medicului specialist și conform metodologiilor în vigoare. 
f) Inițiază și supraveghează aplicarea măsurilor antiparazitare și antiinfecțioase în focarele din grădinițe și școli, conform normelor legale în vigoare. 
g) Execută acțiunile de supraveghere epidemiologică a bolilor infecto-contagioase în sezonul epidemic, în conformitate cu protocoalele și procedurile în vigoare și a sarcinilor repartizate de medic. 
6. Servicii de examinare a stării de sănătate a elevilor 
a) Participă, sub îndrumarea medicului, la anchetele stării de sănătate inițiate în unitățile de copii și tineri arondate, conform dispozițiilor medicului. 
b) Participă alături de medicul colectivității la examinarea medicală de bilanț a stării de sănătate a preșcolarilor și elevilor, efectuând somatometria și fiziometria, cu consemnarea rezultatelor în fișele medicale. 
c) Efectuează somatometria, somatoscopia, fiziometria și examenul acuității vizuale în cadrul examenului medical periodic, înscriind datele rezultate în fișele medicale. 
d) Consemnează în fișele medicale ale preșcolarilor și elevilor absențele din cauze medicale, scutirile medicale de educație fizică, scutirile medicale de efort fizic la instruirea practică, certificatele medicale pentru bursele medicale școlare vizate de către medic. 
e) Participă alături de medic la vizita medicală a elevilor care se înscriu în licee de specialitate și școli profesionale/licee vocaționale. 
f) Participă în consiliile profesorale ale școlilor la prezentarea analizei anuale a stării de sănătate a elevilor. 
7. Monitorizarea copiilor cu afecțiuni cronice - Supraveghează copiii cu afecțiuni cronice, consemnând în fișele medicale și în registrul de evidență specială datele controalelor medicale și rezultatele examenelor/reevaluărilor medicale. 
8. Elaborarea raportărilor curente pentru sistemul informațional din sănătate 
a) Completează, sub îndrumarea medicului, documentele medicale ale copiilor din grădinițe și școli, care urmează să fie înscriși în altă treaptă de învățământ. 
b) Execută activități de statistică medicală prin completarea raportărilor curente, calcularea indicilor de dezvoltare fizică și de morbiditate (incidență, prevalență etc.). 
c) Completează, sub supravegherea medicului, formularele statistice lunare și anuale privind activitatea cabinetului medical școlar. 
9. Eliberarea documentelor medicale necesare-înmânează, la cerere, direct părinților/reprezentanților legali, sub semnătură, documentele medicale pregatite în prealabil, semnate și parafate de medic. 
10. Servicii de asigurare a stării de sănătate individuale 
a) Acordă, la nevoie, în limita competențelor, primul ajutor preșcolarilor și elevilor din unitățile de învățământ arondate; apelează Serviciul unic de urgență 112, informând ulterior familia și medicul colectivității, conform protocolului pentru urgențe. 
b) Efectuează tratamente curente preșcolarilor/elevilor, strict la indicația medicului, cu acordul părinților/reprezentanților legali. 
c) Supraveghează preșcolarii și elevii izolați în infirmerie și efectuează strict tratamentul de urgență indicat acestora de către medic, până la preluarea de către familie/ambulanță.
d) Completează, sub supravegherea medicului colectivității, condica de medicamente și de materiale sanitare pentru aparatul de urgență și participă la întocmirea referatului de necesitate. 
11. Servicii de promovare a unui stil de viață sănătos 
a) Colaborează cu educatoarele la formarea deprinderilor de igienă individuală la preșcolari. b) Efectuează, sub îndrumarea medicului colectivității, activități de promovare a sănătății cu copiii, părinții și cu personalul didactic din grădiniță și, respectiv, în rândul elevilor, al familiilor elevilor și al cadrelor didactice. 
c) Instruiește grupele sanitare. 
d) Colaborează cu cadrele didactice în susținerea lecțiilor sau a prelegerilor privind educația pentru sănătate a preșcolarilor și elevilor. 
e) Participă la lectoratele cu părinții, pe teme de sănătate. 
f) Participă la consiliile profesorale în care se discută și se iau măsuri vizând aspectele sanitare din unitatea de învățământ. 
g) Efectuează activitate de educație pentru sănătate reproductivă. 
12. Educație medicală continuă - Participă la instruiri profesionale și la programe de educație medicală continuă conform reglementărilor în vigoare. 
13. Raportare activitate
      Completează, sub îndrumarea medicului, centralizatorul de activitate medicală specifică .

Atribuțiile medicului stomatolog școlar din cabinetele de medicină dentară din școli: 
1.  Identificarea și managementul riscurilor pentru sănătatea colectivității 

a) Semnalează, în scris, managerului școlii și instituțiilor publice cu atribuții de control încălcările legislative vizând determinanții comportamentali ai stării de sănătate (vânzarea de produse din tutun, alcool, droguri, noile substanțe psihoactive, alimente și băuturi restricționate la comercializare în școli). 

b) Semnalează, în scris, nevoile de amenajare, dotare, aprovizionare cu instrumentar, materiale sanitare, materiale stomatologice și tot ceea ce este necesar pentru o bună funcționare a cabinetului, Direcției de Asistență Socială Drobeta Turnu Severin.

c) Instruiește personalul auxiliar privind aplicarea și respectarea normelor de igienă și sănătate publică, în conformitate cu normele în vigoare 

2. Gestionarea circuitelor funcționale 

a) Evaluează circuitele funcționale în cabinetul propriu și propune, în scris, conducerii unității de învățământ, toate măsurile pentru conformarea la standardele și normele de igienă.

b) Urmărește implementarea măsurilor propuse. 

3. Verificarea respectării reglementărilor de sănătate publică 

a) Aplică și controlează respectarea măsurilor de igienă și antiepidemice.

b) Controlează dezinfectarea și sterilizarea corectă a aparaturii și a instrumentarului medical. 

4. Servicii de menținere a stării de sănătate individuale și colective 

a) Solicită, în scris, Direcției de Asistență Socială Drobeta Tr.Severin aprovizionarea cabinetului cu medicamente pentru aparatul de urgență, materiale sanitare, materiale stomatologice și cu instrumentar medical, în colaborare cu medicul stomatolog coordonator. 

b) Solicită, în scris, conducerii unității de învățământ dotarea cabinetului și a spațiilor comune aferente cu tot ce este necesar, conform baremului de dotare, în colaborare cu medicul stomatolog coordonator și reprezentanții autorității publice locale. 

5. Servicii de examinare a stării de sănătate a elevilor și a studenților 

5.1.Evaluarea stării de sănătate 

a)   Efectuează examinarea periodică a aparatului dento-maxilar. 

b) Depistează precoce și activ afecțiunile aparatului dento-maxilar (carii, parodontopatii etc.), elaborează planul de tratament și trimite la specialist cazurile care depășesc competențele medicului. c)  Supraveghează și monitorizează erupția și evoluția sistemului dentar. 

d) Depistează precoce leziunile precanceroase și formele de debut a cancerului la nivelul aparatului dento-maxilar și îndrumă pacientul către serviciile de specialitate. 

e) Colaborează cu alte specialități de medicină dentară, cu medicul școlar și cu medicul de familie pentru monitorizarea unei dezvoltări armonioase și menținerea sănătății aparatului dento-maxilar. 

f)   Întocmește la sfârșitul fiecărui ciclu de învățământ bilanțul de sănătate orodentară care va însoți fișa medicală a elevilor și a studenților în ciclul următor. 

5.2. Monitorizarea elevilor și studenților cu afecțiuni cronice 

a) Dispensarizează afecțiunile cronice orodentare depistate și efectuează tratamentele necesare în limita competențelor deținute sau la indicațiile medicilor stomatologi specialiști. 

b) Colaborează cu medicul specialist ortodont pentru monitorizarea decondiționării obiceiurilor vicioase. 
5.3. Implementează împreună cu Direcția de Sănătate Publică Mehedinți, programele naționale de sănătate orală adresate copiilor și tinerilor. 

6. Elaborarea raportărilor curente pentru sistemul informațional din sănătate Raportează anual Direcției de Sănătate Publică Mehedinți, starea de sănătate orodentară a preșcolarilor și elevilor din colectivitățile arondate. 

7. Eliberarea documentelor medicale 

a) Eliberează adeverințe medicale pentru motivarea absențelor de la cursuri din motive stomatologice.
 b) Eliberează bilete de trimite către medici specialiști și pentru examinări paraclinice. 

c) Prescrie rețete medicale în limita competențelor. 

d) Eliberează fișa medicală stomatologică, cu rezultatul examenului de bilanț, la sfârșitul fiecărui ciclu de învățământ. 

8. Servicii de asigurare a stării de sănătate individuale 

8.1. Acordarea de îngrijiri pentru afecțiuni curente 

a) Efectuează tratamentul tuturor leziunilor carioase, simple și complicate, în dentiția temporară, mixtă și permanentă. 

b) Aplică măsuri de profilaxie a cariei dentare și a altor afecțiuni ale aparatului dento-maxilar. 

c) Reface morfologia funcțională a dinților temporari și permanenți. 
d) Efectuează intervenții de mică chirurgie în scop profilactic, preventiv și interceptive (extracții de dinți, incizii de abcese dentare etc.). 
e) Implementează terapia de decondiționare a obiceiurilor vicioase și de reeducare a funcțiilor aparatului dento-maxilar în colaborare cu medicul specialist ortodont. 
f) Urmărește dezvoltarea armonioasă a aparatului dento-maxilar prin conservarea și refacerea morfologiei dentare.
g) Efectuează tratamente stomatologice de urgență în limita competențelor.
8.2. Acordă primul ajutor în caz de urgență, în limita competențelor. 
9. Servicii de promovare a unui stil de viață sănătos 
a) Efectuează educația preșcolarilor și elevilor în vederea realizării profilaxiei cariei dentare și a anomaliilor dentomaxilare. 
b) Efectuează educația preșcolarilor, elevilor și studenților pentru igienă orală, igienă alimentară și stil de viață sănătos. 
10. Educație medicală continuă - Participă la instruiri profesionale și la programe de educație medicală continuă conform reglementărilor în vigoare. 
11. Alte atribuții - Colaborează cu medicul coordonator în evaluarea profesională a asistentului medical din cabinet.
Atribuțiile asistentului medical din cabinetul stomatologic școlar:
1. Servicii de asigurare a unui mediu sănătos pentru comunitatea de elevi și studenți 
1.1. Identificarea și managementul riscurilor pentru sănătatea colectivității 
a) Aplică măsurile de igienă și antiepidemice în cadrul cabinetului de medicină dentară, stabilite de medicul stomatolog. 
b) Răspunde de gestionarea deșeurilor provenite din activitatea medicală. 
2. Servicii de menținere a stării de sănătate individuale și colective 
a) Propune aprovizionarea cabinetului de medicină dentară cu medicamente pentru aparatul de urgență, cu materiale sanitare și stomatologice și cu instrumentar medical, în urma verificărilor constante. 
b) Are în gestiune și administrează, în condițiile legii și în conformitate cu reglementările legale în vigoare, instrumentarul, materialele sanitare și stomatologice și medicamentele din cabinetul de medicină dentară. 
c) Efectuează și răspunde de dezinfectarea aparaturii și a instrumentarului, de sterilizarea și menținerea sterilității instrumentarului. 
d)  Efectuează controlul sterilizării conform legislației în vigoare. 
e) Supraveghează și coordonează activitatea desfășurată de personalul auxiliar. 
3. Servicii de examinare a stării de sănătate a elevilor - Desfășoară activitate de medicină preventivă împreună cu medicul stomatolog și sub îndrumarea acestuia (examene medicale, controlul aplicării și respectării normelor de igienă orodentară, cu accent pe prevenirea îmbolnăvirilor aparatului dento-maxilar). 
4. Elaborarea raportărilor curente pentru sistemul informațional din sănătate 

    Completează, sub supravegherea medicului stomatolog: 
a) fișele și registrele de evidență a activității cabinetului de medicină dentară,
b) formularele statistice privind activitatea cabinetului de medicină dentară, 
c) rapoartele curente pentru sistemul informatic din sănătate. 
5. Servicii de asigurare a stării de sănătate individuale 
5.1. Acordarea de îngrijiri pentru afecțiuni curente 
a)  Asigură pregătirea pacientului prin tehnici specifice în vederea consultului și tratamentului de specialitate. 
b) Desfășoară activitate de medicină dentară profilactică împreună cu medicul stomatolog și sub îndrumarea sa. 
c)  Pregătește instrumentarul și materialele stomatologice pentru tratamentul de specialitate. 
d)  Participă împreună cu medicul la acordarea tratamentului de specialitate. 
5.2. Asigură, în limita competențelor, primul ajutor în caz de urgență elevilor.
6. Servicii de promovare a unui stil de viață sănătos 
a) Efectuează, împreună cu medicul stomatolog, educația preșcolarilor, elevilor și studenților în vederea realizării profilaxiei cariei dentare și a anomaliilor dentomaxilare. 
b) Efectuează, împreună cu medicul stomatolog, educația preșcolarilor, elevilor și studenților pentru igienă orală, igienă alimentară și stil de viață sănătos. 
7. Educație medicală continuă 
    Participă la instruiri profesionale și la programe de educație medicală continuă conform reglementărilor în vigoare. 
8. Raportare 
    Întocmește, sub îndrumarea medicului stomatologic școlar, centralizatorul de activitate medicală.

(5) Compartimentul Asistenți personali se regăsește în structura Serviciului Resurse umane și asigura gestionarea resursei umane angajate ca asistent personal ai persoanelor cu dizabilități în vederea îngrijirii persoanelor cu dizabilități încadrate în grad de handicap ,,grav cu asistent personal,, pe baza programului individual de recuperare și integrare socială/planului de abilitare-reabilitare și de tranziție.

Atribuțiile asistentului personal:  

-asigură alimentația corespunzătoare deficienței;

-pregătește și servește masa, asigurând condițiile igienico-sanitare necesare ;

-alimentează direct sau sprijină persoanele cu dizabilități care au nevoie de astfel de ajutor, urmărește educarea și formarea deprinderilor de autonomie;

-asigură igiena corporală a persoanei cu dizabilități, a lenjeriei de corp, articolelor de îmbrăcăminte, lenjeriei de pat etc. după caz, însoțește persoana cu dizabilități la grupul sanitar; 

-organizează și răspunde de întreprinderea curățeniei și măsurilor igienico-sanitare la domiciliul persoanei cu dizabilități ;

-participă activ la crearea unor condiții normale de viață pentru persoana cu dizabilități prin asigurarea climatului afectiv necesar, implicându-se permanent în viața cotidiană ;
-asigură aplicarea tratamentelor prescrise de medici, sesizând la timp semnele de agravare sau acutizare a bolii și ia măsurile ce se impun (transport spital, solicitare control medical la domiciliu) ;

-respectă și sprijină realizarea planului de abilitare -reabilitare/planului individual de servicii indicate de specialiști : kinetoterapie, ergoterapie, terapie ocupațională inițiată de centrele de recuperare;
-stimulează personalitatea persoanei pe care o are în îngrijire, stabilește relații afective cu aceasta ; 

-participă la formele de perfecționare a pregătirii profesionale organizate de Direcția de Asistență Socială ;

-semnează un angajament, act adițional la contractul individual de muncă, prin care își asumă răspunderea de a realiza integral planul de recuperare pentru copilul cu dizabilități, respectiv, planul individual de servicii al persoanei adulte cu dizabilități ;

-prestează pentru persoana cu dizabilități toate activitățile și serviciile prevăzute în contractul individual de muncă, în fișa postului și în planul de recuperare pentru copilul cu dizabilități, respectiv în planul individual de servicii al persoanei adulte cu dizabilități ;
-tratează cu respect, bună-credință și înțelegere persoana cu dizabilități fără a abuza fizic, psihic sau moral de starea acesteia ;

 -comunică Direcției de Asistență Socială Drobeta Turnu Severin în termen de 48 de ore de la luarea la cunoștință orice modificare survenită în starea fizică, psihică sau socială a persoanei cu dizabilități și alte situații de natură să modifice acordarea drepturilor prevăzute de lege;

-întocmește semestrial un raport de activitate, avizat de persoana desemnată de angajator, care va cuprinde date privind evoluția persoanei cu dizabilități, în raport cu obiectivele programului individual de recuperare și integrare socială, în cazul existenței unui astfel de program. Raportul va fi adus la cunoștință persoanei cu dizabilități, sub semnătura acesteia sau, după caz, a reprezentantului legal ;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        

-execută și alte sarcini specifice postului pe care îl ocupă, dispuse de medici sau impuse de natura dizabilității, de starea persoanei aflate în îngrijire.

Art.46. Serviciul Protecția Drepturilor Copilului :

(1)  Serviciul Protecția Drepturilor Copilului este în subordinea directă a directorului executiv al Direcției de Asistență Socială. 

(2) Scopul principal al Serviciului Protecția Drepturilor Copilului îl constituie asigurarea menținerii, refacerii și dezvoltării capacității copilului și ale părinților săi, pentru depășirea situațiilor care ar putea determina separarea copilului de familia sa, în conformitate cu Legea nr.272/2004 privind protecția și promovarea drepturilor copilului, republicată, cu modificările și completările ulterioare copilului.

(3)  Activitățile realizate de către personalul serviciului sunt:

a) identificarea familiilor cu risc medico-social din cadrul comunității analizarea solicitărilor de verificare a condiţiilor socio-materiale ale familiilor cu potenţial de risc social în care cresc minori, efectuarea de anchete sociale în scopul evaluării situaţiilor sesizate, formularea şi înaintarea către instituţiile de drept şi persoanelor interesate a aspectelor constatate, concluziilor şi propunerilor necesare în vederea rezolvării cauzelor, inclusiv propunerea de instituire a măsurii de plasament. Efectuarea de anchete sociale în vederea reevaluării măsurii de plasament;     

b) analizarea potenţialului de risc al familiilor în care sunt crescuţi minori semnalați a fi în dificultate şi identificarea unor soluţii viabile pentru fiecare situaţie în parte, astfel încât să se evite riscul de separare a minorilor de familie, cu întocmirea planurilor de servicii în cauză, aprobate prin dispoziție a Instituției Primarului. Monitorizarea familiilor cărora li s-au acordat beneficii de asistenţă socială şi/sau servicii sociale în vederea asigurării asupra faptului că soluţia identificată a fost una adecvată sau trebuie ajustată;  

c) întocmirea anchetelor sociale necesare în scopul identificării soluţiilor de protejare a minorilor aflaţi în situaţii de risc social ca urmare a săvârşirii unor fapte penale pentru care nu raspund penal, situaţie în care, cu acordul părinţilor, este posibil să fie instituită pentru minori măsura supravegherii specializate în familie. Monitorizarea minorilor pentru care s-a instituit măsura supravegherii specializate în familie, pe perioada dispusă de instituţia competentă în cauză. Întocmirea de anchete sociale necesare efectuării de către instituţiile abilitate a discernământului minorilor care au săvârşit fapte penale; 

d) întocmirea anchetelor sociale necesare în scopul identificării soluţiilor de protejare a minorilor aflaţi în situaţii de risc social, ca urmare a faptului că între părinți/membri ai familiei există potențial de violență domestică sau părinţii/ocrotitorii legali ai copiilor exercită diferite forme de abuz fizic şi/sau emoţional asupra acestora. Acordarea de consiliere primară membrilor familiilor, aflați în conflict cu potențial de violență în familie și înantarea de propuneri de includere a acestora către D.G.A.S.P.C. Mehedinți în programe specializate de consiliere psihologică, în funcție de particularitățile fiecărui caz în parte.

e) asigurarea de informare și consiliere socială familiilor cu potențial de risc social, în care sunt crescuți și îngrijiți minori.

f) evaluarea din punct de vedere psiho-comportamental de către psihologul  Serviciului Protecţia drepturilor copilului a minorilor aflați în situații de risc social, în scopul identificării factorilor generatori ai dezechilibrelor emoționale și/sau comportamentale ale acestora și acordare de consiliere psihologică primară, în situația în care se impune acest fapt.

g) întocmirea anchetelor sociale necesare în scopul identificării soluţiilor de protejare a minorilor aflaţi în situaţii temporare de risc social ca urmare a faptului că părinţii, din considerente socio-economice sau de sănătate, se află în imposibilitatea de a le asigura la un moment dat mijloacele materiale necesare satisfacerii nevoilor zilnice, în vederea înaintării către D.G.A.S.P.C. a propunerii de acordare de sprijin material ocazional pentru minorii îngrijiţi în familii cu situaţie socio-financiară precară.

h) întocmirea de anchete sociale în vederea înaintării către unităţile de învăţământ a propunerii de acordare de rechizite şcolare/burse sociale/bani de liceu/sprijin financiar “Euro200”(după caz) elevilor/studenţilor proveniţi din familii cu venituri mici.

i) întocmirea de anchete sociale necesare întocmirii de către unităţile de învăţământ a dosarelor de orientare şcolară a elevilor, conform criteriilor de evaluare psiho-educaţionale în vederea optimizării procesului educaţional.

j) întocmirea de anchete sociale în scopul stabilirii situațiilor socio-materiale și familiale a mamelor minore sau a mamelor aflate în risc de marginalizare sau excluziune socială și activități de consiliere acordate acestora și membrilor familiilor acestora, în vederea prevenirii/evitării abandonului familial. Monitorizare cuplu mamă minoră - copil / cuplu mamă – copil.

k) întocmirea anchetelor sociale necesare în scopul evaluării posibilităţilor   socio-materiale şi a calităţilor morale de care dispune persoana care solicită atestarea ca asistent maternal profesionist, care consideră că are capacitatea de a oferi îngrijire şi ocrotire unui copil aflat în situaţie de risc social (abandonat, neglijat, abuzat, exploatat), în familia sa. Reevaluare activitate asistenţi maternali profesioniști. 

 l) conform H.G nr. 691/2015 privind aprobarea Procedurii de monitorizare a modului de creştere şi îngrijire a copilului cu părinţi plecaţi la muncă în străinătate şi serviciile de care aceştia pot beneficia, activitatea de protecţie a drepturilor copilului constă în verificarea la domiciliu a minorilor cu părinţi plecaţi în străinătate, întocmirea Fişelor de observaţie şi a Fişelor de identificare a riscurilor la care sunt supuse familiile cu copii din România, monitorizarea minorilor care se confruntă cu probleme în dezvoltare, înaintarea rapoartelor de monitorizare D.G.A.S.P.C. Mehedinţi şi formularea de propuneri instituţiilor competente în situaţia în care se constată o problematică în evoluţia minorilor.

Art.47. (1) Serviciul Facilități de asistență socială este în subordinea directă a directorului executiv al Direcției de Asistență Socială: 
(2) Scopul Serviciului Facilități de asistență socială îl constituie acordarea facilităților de transport public local pe raza municipilui Drobeta Turnu Severin și de acordarea de ajutoare pentru încălzirea locuinței cu energie termică furnizată în sistem centralizat, gaze naturale, energie electrică, combustibil solid sau petrolier în perioada sezonului rece;

 (3) Activitățile realizate de către personalul serviciului sunt:

a) fundamentarea proiectelor de hotarâre ale consiliului local în domeniul de activitate, pe care le prezintă Directorului Executiv; 

b) informarea cetățenilor cu privire la condițiile de acordare a legitimațiilor de călătorie gratuită pentru toate categoriile de benficiari; 

c) verificarea documentelor în vederea acordării de legitimații de călătorie gratuite pentru următoarele categorii de benficiari: elevi/studenți, pensionari, deportați și deținuți politici, strămutați și persecutați din motive etnice sau politice, veterani de război, văduve de veterani, luptători pentru Victoria Revoluției din Decembrie 1989, persoane cu dizabilități, beneficiari ai Legii 416/2001 privind venitul minim garantat, benificiari ai Legii 208/1997 privind cantinele de ajutor social și donatori de sânge cu decontare de 50%;

d) întocmirea lunară a listelelor în vederea acordării legitimațiilor de călătorie gratuite pentru toate categoriile de beneficiari;

e) eliberarea legitimațiilor de călătorie gratuite pentru toate categoriile de beneficiari;

f) întocmirea, verificarea și transmiterea lunară a situațiilor centralizatoare în vederea acordării legitimațiilor de călătorie gratuite pentru toate categoriile de persoane beneficiare;

g) efectuarea anchetelor sociale la domiciliul beneficiarilor atunci când se impune, în vederea eliberării legitimației de călătorie gratuită;

h) întocmirea și eliberarea unei dovezi donatorilor de sânge în vederea decontării cu 50% a legitimației de călătorie gratuită.
(4)Compartiment Protecția Familiei.Ajutoare pentru Încălzire

(1) Compartimentul Protecția Familiei.Ajutoare pentru Încălzire este în structura Serviciului Facilități de asistență socială;
(2) Activitățile realizate de către personalul compartimentului sunt:
a) preluarea, verificarea, înregistrarea și operarea cererilor privind acordarea de ajutoare pentru încălzirea locuinței cu energie termică furnizată în sistem centralizat, gaze naturale, energie electrică, combustibil solid sau petrolier în perioada sezonului rece;

b) efectuarea de anchete sociale, în vederea identificarii sursei de încălzire, în cazul solicitarilor privind acordarea de ajutoare pentru încălzirea locuinței cu energie electrică;

c) întocmirea dispozițiilor de acordare/neacordare/încetare și modificarea ajutorului pentru încălzirea locuinței;

d) întocmirea și înaintarea situației centralizatoare lunare privind beneficiarii și cuantumul ajutorului acordat pentru încălzirea locuinței cu energie termică, gaze naturale, energie electrică, combustibil solid sau petrolier, atât în scris cât și în format electronic, către Agenția Județeană pentru Plăți și Inspecție Socială, furnizorul de gaze naturale, furnizorul de energie electrică SPAET;

e) transmiterea pentru certificare Primarului municipiului a borderourilor centralizatoare întocmite de furnizorul de energie termică, gaze naturale și respectiv de energie electrică pentru ajutorul acordat pentru încălzirea locuinței cu energie electrică, gaze naturale, respectiv cu energie electrică;

f)  primirea și verificarea actelor necesare întocmirii dosarelor de alocație de stat pentru copii;

g) întocmirea borderoului privind situația cererilor de alocatie de stat și transmiterea Agentiei Județene pentru Plăți și Inspecție Socială împreună cu dosarele lunii anterioare ;

h) primirea și verificarea dosarelor în vederea acordării indemnizației pentru creșterea copilului până la 2 ani, a stimulentului lunar de inserție și a sprijinului lunar în cazul persoanelor cu handicap;

i) întocmirea și transmiterea Agenției Județene pentru Plăți și Inspectie Socială a borderourilor privind acordarea drepturilor la concediul pentru creșterea și îngrijirea copilului, stimulentului de inserție, sprijin lunar, aferent lunii anterioare;

j) soluționarea cererilor și verificarea documentelor pentru acordarea stimulentului educațional sub formă de tichete sociale conform Legii nr. 248/2015;

k) centralizarea cererilor pentru acordarea stimulentului educațional sub formă de tichete sociale în vederea stabilirii numărului total de beneficiari de pe raza municipiului Drobeta Turnu Severin și transmiterea datelor unităților de învățământ la care sunt înscriși preșcolarii ;

l)   certificarea chestionarului pentru muncitorii sezonieri români în Germania;

m) certificarea declarației de întreținere pentru anul fiscal anterior privind persoanelor care primesc ajutor financiar din Germania;

n) eliberarea unei dovezi persoanelor care au copii minori în întretinere și care au intenția de a pleca cu contract de muncă în străinătate pe baza documenentelor justificative;

o) colaborarea cu alte instituții în vederea efectuării anchetelor sociale la domiciliul părinților necăsătoriți beneficiari de concediu creștere copil sau stimulent de inserție ;

p)  primirea și verificarea dosarelor pentru înscrierea copiilor la creșă ;

q)  repartizarea copiilor la creșă în ordinea înregistrării dosarelor ;

r) consilierea și informarea comunității pe probleme de ajutor pentru încălzirea locuinței, conform O.U.G. nr.70/2011 si H.G. nr. 920/2011.
Art.48. Compartimentul Juridic. Relații cu Publicul

(1) Compartimentul Juridic. Relații cu Publicul este în subordinea directă a Directorului Executiv Adjunct al Direcției de Asistență Socială.

(2)  Scopul principal al Compartimentului Juridic. Relații cu Publicul îl constituie respectarea condițiilor de legalitate a actelor și a măsurilor întreprinse de către Direcția de Asistență Socială Drobeta Turnu Severin.

(3)  Activitățile realizate de către personalul compartimentului sunt:

a) urmărirea respectării legalității în activitatea Direcției de Asistență Socială și apărarea intereselor patrimoniale ale Direcției de Asistență Socială;

b)  reprezentarea în fața organelor judecătorești  a intereselor Direcției de Asistență Socială precum și în raporturile juridice, cu persoane fizice și juridice;

c) sprijinirea compartimentelelor de specialitate, pentru realizarea creanțelor, obținerea titlurilor executorii și executarea acestora;

d) redactarea acțiunilor, întampinărilor și recursurilor pentru Direcția de Asistență Socială;

e) informarea conducerii Direcției de Asistență Socială și a celorlalte compartimente din cadrul direcției, asupra tuturor actelor normative, pe specificul activității, imediat după apariția acestora;

f) avizarea contractelor încheiate, în care Direcția de Asistență Socială este  parte, și urmărirea realizării acestora;

g) consilierea și informarea privind problematica socială a beneficiarilor serviciilor sociale oferite de instituție;

h) ținerea, la zi, a evidenței cauzelor aflate pe rolul instanțelor de judecată, în care Direcția de Asistență Socială este parte, urmărind realizarea lor;

i) acordarea de consultații juridice cu privire la desfășurarea activității Direcției de Asistență Socială;

j) întocmirea contractelor de furnizare, servicii și lucrări și înaintarea spre semnare părților contractante;

k) colaborarea la întocmirea proiectelor de hotărâri, dispozițiilor, regulamentelor, procedurilor, prin verificarea din punct de vedere al legalității și semnarea documentelor cu caracter juridic;   

l) avizarea documentelor care necesită viză juridică și îndeplinesc condițiile legale pentru avizare;

m) întocmirea de informări, rapoarte situații referitoare la domeniul de activitate ce sunt solicitate în conformitate cu prevederile legale;

n) coordonează activitatea de difuzare a  informațiilor publice din partea conducerii intituției; 

o) consilierea și informarea tuturor categoriilor de persoane aflate în situație de vulnerabilitate asupra drepturilor și obligațiilor acestora, a serviciilor disponibile pe plan local și a instituțiilor și organizațiilor specializate;  

p)  emiterea de răspunsuri în termen legal sesizărilor adresate instituției.
q) coordonarea activității din domeniul informațiilor generale și audiențe;

 r) asigură comunicarea între solicitanți și instituție, prin activitățile specifice, în conformitate cu legislația în vigoare;

s) soluționează petițiile electronice primite, având obligația administrării adresei de petiții electronice, comunicând răspunsurile fie prin poșta electronică, fie prin afișare pe site-ul instituției;

ș) contribuie la promovarea imaginii instituției în relația cu cetățenii; 

t) preia/centralizează situațiile statistice cu indicatorii specifici, realizați de structurile locale și le transmite către structurile centrale;

ț) desfășoară activități de documentare, selectare și difuzare a instrucțiunilor/notelor de informare corespondență etc.;

u) organizează funcționarea corespunzătoare a punctului de informare-documentare al Direcției de Asistență Socială;

v) urmăreşte respectarea circuitului documentelor;

w) oferă informaţii de specialitate în cadrul programului de relaţii cu publicul;

x) se ocupă de accesul la informații de interes public conform Legii nr. 544/2001 și comunică, în termenele legale, răspunsuri la informațiile solicitate în scris;

y) actualizează avizierul cu informații noi în funcție și cu modificările intervenite în activitatea Direcției;

z) furnizează către mass-media, prompt și complet, orice informație de interes public care privește activitatea de profil a Direcției;

aa) întocmește statistici/ lucrări specifice compartimentului: statistici lunare, monitorizare, sesizări, etc.);

ab) preia, de la structurile competente din cadrul autorităților și instituțiilor publice, informațiile de interes public, care sunt exceptate de la accesul liber, potrivit legii;

ac) publică şi actualizează, anual, buletinul informativ al DAS Drobeta Turnu Severin, care va cuprinde informaţiile de interes public comunicate din oficiu conform art. 5 din Legea nr. 544 /2001;

ad) întocmește, anual, un raport privind accesul la informațiile de interes public în conformitate cu dispozitiile art. 27 din Normele metodologice de aplicare ale Legii nr. 544 /2001;

Art.49. Serviciu Financiar - Contabilitate

(1) Serviciul Financiar - Contabilitate este în subordinea directă a Directorului Executiv Adjunct al Direcției de Asistență Socială. 

(2) Scopul principal al Serviciului financiar-contabilitate este asigurarea managenentului financiar - contabil la nivelul instituției.

(3) Activitățile realizate de către personalul serviciului sunt:

a) elaborarea și fundamentarea, în colaborare cu compartimentele din cadrul Directiei de Asistenta Sociala, propunerile de buget;

b) întocmirea documentelelor primare contabile;

c) întocmirea documentelor de plată a materialelor, lucrărilor și serviciilor în limita creditelor bugetare deschise și cu încadrarea în capitolul, subcapitolul, articolul și alineatul de cheltuieli;

d)  întocmirea statelor de plată pentru plata salariaților;

e) derularea prin intermediul sistemului FOREXEBUG a plăților generate de activitatea economică desfășurată de direcție;

f)   depunerea la Trezorerie a documentelor de încasări și plăti inițiate și ridicarea extraselor de cont;

g)  organizarea și ținerea evidenței contabile, conform normelor legale;

h)  întocmirea lunară a balanței de verificare, analitică și sintetică;

i)   întocmirea și înaintarea trimestrial a contului de execuție bugetară, bilanțul și anexele la bilanț;

j)   organizarea și exercitarea controlului financiar preventiv;

k)  întocmirea rapoartelor, situațiilor și dărilor de seama în termenele cerute de diferite instituții.
Compartiment Achiziții publice
(2) Scopul principal al Compartimentului Achiziții este organizarea  procedurilor de atribuire a contractelor de achiziţie publică.
(3) Activitățile realizate de către personalul compartimentului sunt:

a)   centralizarea referatelor de necesitate transmise de fiecare compartiment de specialitate;

b) elaborarea și monitorizarea programului anual al achizițiilor publice pe baza solicitărilor fundamentate ale compartimentelor, pe care îl supune aprobării;

c)   efectuarea de achiziții de bunuri și servicii prevăzute în programul anual al achiziților aprobat ;

d) asigură întocmirea documentației pentru elaborarea și prezentarea ofertei pentru atribuirea contractelor de furnizare, servicii și lucrări cuprinse în programul anual de achiziții;

e)  colaborează cu compartimentele din cadrul Direcției de Asistență Socială în vederea întocmirii caietelor de sarcini pentru atribuirea contractelor de furnizare cuprinse in programul anual de investitii și pentru formularea răspunsurilor în cazul în care clarificările solicitate de ofertanți la procedura de atribuire a contractelor de furnizare, se referă la specificații tehnice;

f)  întocmeste documentele necesare pentru realizarea achizițiilor publice;

g) face propuneri pentru numirea comisiilor de evaluare privind atribuirea contractelor de furnizare servicii și lucrări;

h) propune, spre aprobare, Directorului Executiv al Direcției de Asistență Socială a municipiului Drobeta Turnu Severin, constituirea comisiei de evaluare pentru atribuirea contractelor de achiziție publică  și participă în comisia de evaluare a ofertelor în vederea atribuirii contractelor de achiziție publică;

i) asigură încheierea contractelor de achiziție publică cu operatorii economici declarați câștigători ai procedurilor de achiziții, organizate pentru bunuri și servicii;

j) asigură constituirea și păstrarea dosarului achiziției publice și respectă prevederile legale privind păstrarea confidențialității documentelor de licitație și a securității acestora; 

k) răspunde în termen legal sesizărilor adresate instituției, repartizate spre rezolvare.
Art.50. Serviciul Secretariat Administrativ Arhivă Registratură 

(1) Serviciul Secretariat Administrativ Arhivă Registratura este în subordinea directă a Directorului Executiv Adjunct al Direcției de Asistență Socială. 

(2)  Activitățile realizate de către personalul serviciului sunt:

a) primirea, înregistrarea corespondenței destinate instituției și înaintarea către conducerea instituției pentru înscrierea ordinelor rezolutive ce vizează modul și termenul de soluționare, compartimentul sau persoana nominalizată pentru soluționare;

b) repartizarea corespondenței vizate de conducerea instituției, completarea pentru fiecare din aceasta, în registrul general de corespondență - rubrica destinată compartimentului/serviciului/ biroului sau persoanei nominalizate cu soluționarea și distribuirea acesteia conform ordinelor rezolutive;

c) primirea de la compartimentele instituției a corespondenței destinată expedierii și expedierea acesteia direct, sau prin poștă; 

d) urmărirea utilizării corecte a sistemelor de copiat, a instalaţiilor de aer condiţionat şi a aparatelor telefonice fixe;
e) păstrarea confidențialității datelor și actelor deținute de Direcția de Asistență Socială la care are acces, ori de care ia cunoștință în exercitarea funcției deținute;

f) transmiterea documentelor create de structurile organizatorice ale Direcției de Asistență Socială și destinate serviciilor din cadrul Primariei din municipiul Drobeta Turnu Severin, precum și altor autorități, instituții publice, persoane fizice și juridice;

g) urmărirea efectuării curățeniei în clădirea în care își desfășoară activitatea salariații direcției;

 h) organizarea și asigurarea controlului privind respectarea normelor de prevenire și stingere a incendiilor;

i)  organizarea activității de întocmire a Nomeclatorului arhivistic al dosarelor;

j) asigurarea legăturii cu Serviciul Județean al Arhivelor Naționale Mehedinți, în vederea verificării și confirmării Nomeclatorului arhivistic și urmărirea modului de aplicare al acestuia la constituirea dosarelor;

k) verificarea și preluarea de la servicii/compartimente pe bază de inventare, a dosarelor constituite ;

l) ținerea evidenței tuturor documentelor intrate și ieșite din depozitul de arhivă, pe baza registrului de evidență curentă conform anexei nr. 3 din Legea nr.16/1996 a Arhivelor Naționale, republicată ;

m)  convoacă comisia de selecționare în vederea analizării dosarelor cu termene de păstrare expirate si care în principiu, pot fi propuse pentru eliminare ca fiind nefolositoare ;

n) întocmirea formelor prevăzute de lege pentru confirmarea lucrărilor de selecționare de către Arhivele Naționale Mehedinți și asigură predarea integrală a arhivei selecționate la unitățile de recuperare/reciclare;

o) cercetarea documentelor din depozitul de arhivă în vederea eliberării copiilor si extraselor solicitate de cetățeni pentru dobândirea unor drepturi, în conformitate cu legile în vigoare;

p) pune la dispoziție pe bază de semnătură și ține evidența documentelor împrumutate serviciilor/compartimentelor creatoare și la restituire, verifică integritatea documentului împrumutat ;

q) organizează depozitul de arhivă după criterii prealabil stabilite conform prevederilor legislației arhivistice în vigoare, menține ordinea și asigură curățenia în depozitul de arhivă ;

r) solicită conducerii instituției dotarea corespunzătoare a depozitului (mobilier, rafturi, mijloace P.S.I. etc), informează conducerea si propune măsuri în vederea asigurării condițiilor corespunzătoare de păstrare și conservare a arhivei ;

s) pune la dipoziția delegatului Arhivelor Naționale documentele solicitate cu prilejul efectuării acțiunii de îndrumare și control privind situația arhivelor la creator ;

ș) pregătește documentele (cu valoare istorică) și inventarele acestora, în vederea predării la Arhivele Naționale în conformitate cu prevederile legislației arhivistice în vigoare ;

t) comunică în scris, în termen de 30 de zile Serviciul Județean al Arhivelor Naționale Mehedinți, înființarea, reorganizarea sau orice alte modificări survenite în activitatea instituției, cu implicații asupra depozitului de arhivă ;

ț) urmărește executarea lucrărilor de întreținere a instalațiilor, mijloacelor fixe și a obiectelor de inventar din dotarea instituției, evidența bunurilor mobile și imobile.

u) asigură constituirea fondului arhivistic neoperativ, din documentele rezultate din activitatea de profil; se preocupă de arhivarea documentelor create în cadrul compartimentului, conform normativelor în vigoare;
w) cunoaște și respectă prevederile Regulamentului de Organizare și Funcționare al DAS, Regulamentul de Ordine Interioară al DAS, normele de etică și deontologie profesională impuse de Codul Administrativ;

x) îndeplinește și alte sarcini dispuse de directorul executiv în vederea îmbunătățirii activității și adaptării la cerințele impuse de cadrul legislativ.

y) respectă normele de protecția muncii și normele de protecție PSI conform instructajului.   

4) Compartimentul Protecția Muncii Sănătate și Securitate în Muncă are următoarele atribuții :

a) identificarea pericolelor și evaluarea riscurilor pentru fiecare activitate și fiecare angajat;

b) elaborarea și actualizarea planului de prevenire și protecție în acest sens;

c) elaborarea instrucțiunilor proprii pentru completarea și/sau aplicarea reglementărilor de securitate și sănătate în muncă;

d) elaborarea programului de instruire a salariaților;

e) urmărirea realizării măsurilor dispuse de către inspectorii de muncă, cu prilejul vizitelor de control și al cercetării evenimentelor;

f) organizarea și urmărirea efectuării controlului medical atât la angajare cât și cel periodic și instruirea introductiv-generală pentru personalul nou angajat;

Art.51. CREȘA DROBETA TURNU SEVERIN este o unitate publică de interes local cu personalitate juridică, având calitatea de ordonator terțiar de credinte în subordinea și structura organizatorică a Direcției de Asistență Socială Drobeta Turnu Severin. Se subordonează  directorului executiv al Direcției de Asistență Socială Drobeta Turnu Severin, Primarului Municipiului Drobeta Turnu Severin - Consiliului Local al Municipiului Drobeta Turnu Severin.
Asigură servicii integrate de îngrijire, supraveghere (personalul creșei raspunde de viața , securitatea si integritatea copiilor în timpul șederii în creșă a copiilor)  şi educaţie a copiilor de vârstă antepreşcolară și funcţionează în baza  legislaţiei specifice creşelor respectiv, a propriului regulament de organizare şi funcţionare, aprobat prin hotărâre a Consiliului Local al municipiului Drobeta Turnu Severin, având ca principale atribuții:

· Dezvoltă programe de educaţie timpurie adecvate vârstei, nevoilor, potenţialului de dezvoltare şi particularităţilor copiilor cu vârstă antepreșcolară;

· Asigură supravegherea, menţinerea stării de sănătate şi de igienă a copiilor, se acordă primul ajutor şi îngrijirile medicale necesare în caz de îmbolnăvire, până la momentul preluării copilului de către susţinătorul legal sau al internării într-o unitate medicală, după caz;

· Asigură nutriţia copiilor cu respectarea normelor legale în vigoare;

· Personalul colaborează cu familiile copiilor care frecventează creşa şi  realizează o relaţie de parteneriat activ cu părinţii/reprezentanţii legali, în vederea respectării interesului superior al copilului;

· Asigură consiliere şi sprijin pentru părinţii/reprezentanţii legali ai copiilor;

· Depistarea precoce a situaţiilor de risc care pot determina separarea copilului de părinţii săi;

· Asigură baza tehnico-materială necesară activităţilor de dezvoltare a deprinderilor şi abilităţilor copiilor cu vârstă antepreșcolară.

· Îndeplineşte orice alte atribuţii prevăzute de reglementările legale în vigoare.

· Directorul  CREȘEI DROBETA TURNU SEVERIN exercită funcţia de ordonator terțiar de credite;
· Angajarea şi efectuarea cheltuielilor din creditele bugetare aprobate în buget se aprobă de    

     către ordonatorul secundar și ordonatorul principal de credite şi se efectuează numai cu viza 
     prealabilă de control financiar preventiv intern, care atestă respectarea dispoziţiilor legale, 
     încadrarea în creditele bugetare aprobate şi destinaţia acestora.

 
Art.52. Direcția de Asistență Socială Drobeta Turnu Severin este un serviciu public de interes local cu autonomie funcţională.
Art.53. În cazul desfiinţării Direcției de Asistență Socială Drobeta Turnu Severin, patrimoniul acesteia revine Consiliului Local al municipiului Drobeta Turnu Severin.

Art.54. Direcția de Asistență Socială Drobeta Turnu Severin dispune de arhivă proprie în care păstrează, în conformitate cu prevederile legale:

· Documente de personal

· Documente financiar-contabile

· Documente specifice activităţii sale curente.
Art.55. Personalul Direcției de Asistență Socială Drobeta Turnu Severin este obligat:

· Să cunoască şi să respecte prevederile prezentului Regulament

· Să manifeste grijă, disciplină, iniţiativă şi o bună colaborare în îndeplinirea sarcinilor specifice
· Să răspundă personal pentru conţinutul, forma şi legalitatea actelor şi a sarcinilor specifice

· Să informeze petenţii asupra tuturor serviciilor care pot fi oferite şi a tuturor drepturilor şi să-i trateze cu respect şi demnitate, păstrând confidenţialitatea informaţiilor

Art.56. Măsurile de răspundere disciplinară şi materială se aplică, conform legislaţiei in vigoare, de către:

· Primarul municipiului Drobeta Turnu Severin, în  ce priveşte Directorul executiv al Direcției de Asistență Socială Drobeta Turnu Severin
· Directorul executiv, pentru personalul din subordine.
Art.57. Prevederile prezentului Regulament se completează de drept cu prevederile actelor normative în vigoare, ce reglementează materia.
          DIRECTOR EXECUTIV,                                             CONSILIER  JURIDIC,

     ALISA-BIANCA ALSTANI                                           LIVIU-MARIAN TIUTIU[image: image2.png]

